Teknik Mudah Tanggalkan Kesan “Double Side Tape” Untuk Semua Permukaan

Melalui perkongsian tersebut, pelbagai cara yang mujarab telah dicadangkan oleh alhli group. Anatranya adalah menggunakan Spray sticker remove dan WD-40. Namun, yang paling menarik perhatian IMPIANA ialah teknik paling murah iaitu menggunakan seterika. Jom tonton video cara tanggalkan “double side tape” menggunakan seterika

Kali ini IMPIANA kongsikan 7 tip dan cara pilih kamera CCTV terbaik untuk rumah anda.Kamera pengawasan CCTV kini menjadi satu kepentingan dalam setiap kediaman.

Kini, bukan di premis mahupun kawasan komersial sahaja yang mempunyai CCTV. Rumah juga penting untuk keselamatan seisi keluarga. Seiring dengan kemajuan sistem pengawasan, kamera pngawasan litar tertutup (CCTV) bukan lagi sekadar kamera dan perakam. Di masa kini, ia menawarkan tahap keselamatan yang lebih tinggi dengan ciri-ciri seperti audio, suara, pengecaman wajah dan inframerah, serta rakaman waktu malam yang berkualiti tinggi. Dengan pelbagai pilihan serta spesifikasi, anda memang rambang mata kerana banyak rekabentuk dan kemampuan kamera yang anda boleh pilih. Oleh itu, pemilihan kamera pengawasan yang sesuai untuk keperluan anda adalah penting kerana boleh mengoptimumkan kelebihannya.

Di sini, IMPIANA kongsikan tujuh perkara asas yang anda perlu pertimbangkan sebelum pasang kamera CCTV di rumah.

Penting untuk anda menilai keperluan anda sebelum mendapatkan kamera pengawasan. Tanya diri anda – kenapa saya perlukan CCTV dan apa yang saya ingin lihat di kamera? Nak pasang luar atau dalam rumah? Berapa harganya? Selain itu, anda juga perlu ambil kira jenis CCTV yang bersesuaian dengan rumah anda. Setiap CCTV mempunyai ciri-ciri yang unik – ada yang sesuai untuk kediaman manakala ada yang sesuai digunakan untuk premis perniagaan.

Sebelum memilih CCTV yang terbaik untuk rumah anda, anda perlukan pertimbangkan jenis kamera, lensa, resolusi, zoom bahkan penglihatan malam inframerah.

Jenis kamera
Ada tiga jenis kamera CCTV yang anda boleh pilih. Kamera analog adalah lebih mampu milik berbanding kamera berdefinisi tinggi (HD) atau kamera protokol internet (IP camera). Walaupun resolusi imejnya rendah, ia tidak kurang hebatnya dalam membuat mengecam kehadiran orang dan mengawasi kawasan rumah anda.

Kamera HD dan IP merupakan yang terbaik di pasaran kerana kamera jenis ini menghasilkan imej beresolusi tinggi. Kamera-kamera ini sangat sesuai untuk membuat pengecaman nombor, orang dan rakaman bukti untuk kegunaan mahkamah. Premis perniaagaan selalunya memilih untuk memasang kamera IP atau kamera Turbo berkualiti tinggi.

Anda juga boleh pertimbangkan jika anda mahukan kamera yang boleh berputar, mengiring dan menyorot, pandangan 360 darjah, serta kemampuan zoom.

Resolusi
Resolusi yang tinggi dan tajam memastikan imej serta rakaman yang sempurna. Ia menentukan sejauh mana kamera itu boleh melihat dan membuat pemantauan. Bukan itu sahaja, ia membolehkan kamera CCTV untuk mengekalkan imej beresolusi tinggi walaupun telah dizoomkan secara digital. Kamera IP mempunya resolusi tertinggi kira-kira 8MP, kamera jarak pertengahan mempunyai resolusi antara 5MP hingga 8MP manakala kamera jarak dekat mempunyai resolusi sekitar 2MP.

Selain itu, luas kawasan yang anda pantau akan menentukan resolusi kamera yang anda perlukan. Kawasan yang lebih luas memerlukan resolusi kamera yang lebih tinggi untuk memastikan imej dan rakaman tidak pecah, kabur atau cacat. Kamera statik adalah sesuai untuk kawasan yang kecil seperti ruang tamu kerana anda tak perlukan imej yang beresolusi tinggi.

Penglihatan malam inframerah (Infrared night vision)
Ciri penglihatan malam inframerah membolehkan CTV untuk ‘melihat’ pada waktu malam. Sama seperti resolusi kamera, ia juga menentukan panjang fokus. Lagi banyak cahaya merah, makin jelas rakamannya. Beberapa jenis CCTV profesional juga dilengkapi dengan kemampuan untuk merakam imej dan video yang jelas walaupun dalam gelap. Kalau anda nak pasang kamera jenis ni, pastikan anda tak letakkan ia di belakang tingkap atau sebarang cermin kerana cahaya inframerah boleh menyebabkan silau atau pantulan IR.

Zoom
Satu lagi komponen CCTV yang paling penting ialah kemampuannya untuk zoom (membesarkan dan mengecilkan rakaman). Terdapat dua jenis zoom – zoom optikal dan zoom digital. Ini ditentukan oleh jenis lensa kamera CCTV anda.

Zoom digital boleh dilakukan pada rakaman lansung atau tak lansung dan ia dibatasi oleh resolusi kamera. Zoom optikal pula bertindak seperti binokular. Ia boleh melihat imej yang lebih jelas berbanding dengan zoom digital kerana ia menggunakan lensa zoom yang sebenar.

Macam yang kami dah terangkan tadi, anda perlu pastikan di mana nak letakkan CCTV tersebut. Kalau nak pasang di luar rumah, anda mesti pasang CCTV yang tahan lasak dan sesuai untuk pelbagai jenis cuaca. Contohnya, CCTV yang beroperasi di persekitaran yang sangat sejuk mempunyai pemanas built-in yang membolehkannya beroperasi walaupun dalam keadaan yang mencabar. Untuk iklim tropika seperti Malaysia, anda perlu memilih kamera CCTV yang melindungi komponen elektronik daripada hujan dan kelembapan.

Kebiasaannya, kamera CCTV di pasang berhampiran pintu masuk seperti pintu depan atau pintu pagar. Ia juga boleh dipasang di ruang rumah anda yang paling gelap. Ini untuk memastikan kawasan ini tidak dicerobohi oleh sesiapa. Sekiranya anda memantau ruanganan yang lebih besar, kamera boleh sorot (pan-tilt) membolehkan lensa mengikuti objek yang bergerak ketika memantau kawasan tersebut.

Terdapat pelbagai jenis penyimpanan data untuk CCTV anda. Anda boleh dapatkan simpanan memori dari 16 GB hingga 1 TB. Bukan itu sahaja, kapasiti penyimpanan dapat ditingkatkan dengan menambahkan cakera keras tambahan (harddrive) atau dengan memasang CCTV anda ke peranti penyimpanan rangkaian tanpa had. Di samping itu, ingat bahawa kamera beresolusi tinggi memerlukan penyimpanan data yang besar. Oleh itu, kad memori sahaja tidak akan mencukupi.

Harga CCTV berwayar adalah jauh lebih murah berbanding dengan CCTV tanpa wayar (CCTV wireless). Selain itu, penyambungannya juga adalah lebih baik kerana wayarnya disambungkan ke DVR melalui kabel sepaksi. Ini menjadikannya lebih baik dari kamera CCTV tanpa wayar.

Sebaliknya, kamera tanpa wayar adalah mudah alih dan mudah untuk dipasang dan dibawa ke mana-mana sahaja. Oleh kerana ia mudah alih, anda juga boleh mengubah kedudukannya. Walau bagaimanapun, ia perlu diselenggara dari semasa ke semasa kerana ia dikendalikan dengan bateri. Anda juga perlu memastikan bahawa jalur lebar internet anda boleh menampung kamera tersebut. Jika kita lihat pada kelebihannya, ia masih boleh berfungsi sekiranya bekalan elektrik terputus. Dengan sistem bateri sandaran, ia dapat memaksimumkan keselamatan rumah anda jika ada penceroboh.

Ciri lain yang perlu dipertimbangkan adalah kemampuannya untuk melakukan siaran lansung. Ia membolehkan pemantauan jarak jauh di mana ia menghantar isyarat ke telefon bimbit, peranti mudah alih atau komputer anda untuk tontonan langsung.

Kelajuan internet yang saya perlukan untuk CCTV
Anda perlukan kelajuan internet yang tinggi kerana jika anda gunakan storan awan (cloud storage) untuk menyimpan rakaman, speed internet untuk CCTV mungkin akan memperlahankan kelajuan internet rumah anda.

Bila dah ada CCTV, anda mestilah nak tahu jika ia berfungsi dengan baik atau tidak kan. Macam ni caranya:

Pantau CCTV melalui telefon pintar
Anda boleh gunakan telefon pintar untuk melihat sekiranya pengawasan CCTV anda masih hidup atau telah dimatikan sekiranya CCTV anda disambungkan ke telefon pintar atau peranti.

Periksa rakaman CCTV
Periksa DVR yang menyimpan rakaman CCTV. Anda boleh putar semula rakaman untuk melihat semula masa serta waktu yang anda inginkan. Dari rakaman tersebut anda boleh tahu sekiranya CCTV berfungsi dengan baik dari masa ke masa, dan anda juga boleh tahu jika ia telah dimatikan. Jika rakamannya nampak seperti rosak, sudah tiba masanya untuk anda selenggara CCTV atau dapatkan yang baharu.

Periksa skrin pada monitor CCTV
Jika anda tak nampak sebarang rakaman, ini bermakna CCTV tidak berfungsi dengan baik atau telah dimatikan.

Periksa inframerah CCTV
Fungsi infrared juga boleh memberitahu anda sekiranya CCTV hidup atau mati. Ini kerana infrared berfungsi untuk merakam sudut tertentu pada CCTV anda.

IMPIANA dah kongsikan 7 cara pilih pengawasan CCTV yang bagus untuk rumah anda, kini anda boleh dapatkan kamera pengawasan yang paling sesuai untuk keperluan anda. Memang rambang mata sebab ada banyak sangat pilihan dan fungsi, tapi berbaloi kerana ia menjaga keselamatan rumah dan seisi keluarga anda. Semoga berjaya dan kongsikan pengalaman pasang CCTV di rumah dengan kami!.

Setelah bermacam-macam cara dan petua hapuskan lipas yang dilakukan, pemuda ini mendapat tip paling berkesan dari neneknya sendiri!

Hanya dengan menggunakan TIGA bahan dapur yang boleh didapati di kedai runcit, Muhammad Ridhwan Abdul Rashid telah berjaya menangkap lebih 30 ekor lipas dengan percubaan pertama.

Bahan Yang Di Perlukan :

Campurkan ketiga-tiga bahan tadi dalam satu bekas dan letak di dalam kereta.
Biar semalaman dan bersedia untuk lihat keberkesanan petua nenek! Keesokan hari mesti anda boleh lihat berpuluh-puluh lipas yang telah mati terapung dalam bekas tersebut.

Sejak kebelakangan ini, tidak dinafikan memang ramai yang sudah mula menjinak-jinakkan diri untuk bercucuk tanam di rumah. Tidak kurang juga yang membela tanaman hiasan dalam pasu sebagai salah satu langkah pembersihan udara dalam rumah selain sebagai penaik seri sesebuah ruang.

Tetapi tidak semua kediaman mempunyai kawasan laman yang lapang. Lebih-lebih lagi buat mereka yang tinggal di kediaman jenis apartmen atau kondominium. Balkoni sekangkang kera itu sajalah yang boleh dijadikan ruang untuk berkebun.

Salam semua KKDIY.
Kali ni nak share rak pasu diy dari paip pvc permintaan isteri tersayang.

Sambung2 paip pvc, alaskan kayu spin terpakai dan skru. Jadi lah rak pasu bunga ni. Sesuai untuk pasu yang agak kecil dan ringan.

Pemasangan fitting ni agak ketat. Memng tak guna gam langsung. Cuma kayu tu kita skru kan ke paip untuk lebih kukuh. Ada kayu yang disusun melintang, ada yang menegak untuk pastikan bahagian kiri, kanan, depan & belakang secure.

Cuma bab nak angkat kene pastikan hati-hati. Boleh tercabut kalau berat sebab tak gam

Next time nak adjust tinggi atau extend mana-mana bahagian, boleh cabut semula.

Dan boleh juga kalau pasangkan roda untuk mudah alih. Supaya lebih selamat, ikatkan pada dinding belakang supaya tak mudah tumbang ke depan.

Fittting tu semua online kat shoppe saiz 3/4 inchi.
Semoga bermanfaat.

p/s ; Anda juga boleh cuba spray rak pvc ini bagi mendapatkan efek lebik menarik dan kemas.

Semoga bermanfaat dan selamat mencuba!


Bila Tikar Evamatic Dikemaskan Dengan Wallpaper

Macam-macam cara dan kaedah digunakan untuk menghias kediaman. Yang paling seronok adalah barang yang digunakan untuk deko rumah di buat sendiri atau DIY. Bukan sekadar cantik, malah jimat.

Jom kita tengok macam mana puan Khadijah makeover tikar evamatic ni.

Bahan-bahan:

2 helai tikar evamatic
1 gulung wallpaper kalis air (5 meter panjang)
1 gulung duct tape 2.5 inci

Cara-cara:

1. Cantumkan 2 helai tikar tadi di bahagian tengah dengan menggunakan duct tape

2. Tampal wallpaper pada permukaan tikar. Pastikan tampalan kemas dan tak ada gelembung angin. Kalau wujud gelembung angin pada permukaan wallpaper selepas ditampal, Gunakan jarum peniti dan cucuk sedikit untuk mengeluarkan angin yang terperangkap.

2. Kemaskan sekeliling tikar dengan menggunakan duct tape

Mesin basuh air perlahan? Masalah ini kebiasaanya berlaku pada mesin basuh yang dah berusia. Tapi tak mustahil juga bagi yang baru. Walaupun dah bukak tap air maksimum, air yang masuk ke dalam mesin basuh masih perlahan. Kalau dah perlahan, lambat penuh dan lambat lah selesai mencuci. Apa yang perlu anda lakukan?

1. Tutup saliran air ke mesin basuh dan bekalan elektrik.

2. Cabutkan hos saliran air pada mesin basuh

3. Cabutkan penapis air pada soket hos. Untuk lebih mudah, gunakan playar tirus. jangan cungkil nanti koyak

4. Kebiasaanya, air tak boleh masuk di sebabkan penapis soket ni dah tersumbat dengan kotoran. Bersihkan dan pasangkan semula. Jika penapis bersih, tapi air masih perahan masuk ke mesin. Boleh ke langkah seterusnya.

5. Buka skru penutup panel bahagian inlet mesin basuh

6. Cabutkan soket elektrik pada water valve. Lain mesin basuh, mungkin lain bentuk valvenya terutama jenis front load. Untuk mesin basuh LG dan Toshiba, bentuk valve sama macam ni.

7. Ini lah bentuk water valve mesin basuh. Komponen ini tidak di skru atau lekat pada badan mesin. Jadi boleh tarik keluar terus

8. Buka skru yang menyambungkan valve dan kotak ai

10. Pasang kan semula semua bahagian seperti asal. SIAP!

Kalau nak upah orang untuk buat, harganya dekat RM 200 ni

Masalah kulat di kediaman bukanlah suatu perkara yang asing lagi. Lebih-lebih lagi kediaman anda terletak di kawasan dengan kelembapan tinggi, seperti di tepi sungai atau hutan, peratusan untuk perabot anda diserang kulat adalah lebih tinggi!

Sekali pandang, kulat pada almari terlihat seperti habuk atau debu dan boleh dilap dengan mudah sahaja. Tetapi malangnya, selepas beberapa hari kulat tersebut akan muncul dan kembali menghantui hidup anda.

DIY Dehumidifier

Kali ni kita cerita pasal dehumidifier DIY pula.

Waktu mengemas rumah, korang mesti pernah hadapi situasi almari yang ditumbuhi kulat berupa habuk-habuk halus di permukaannya.

Kulat ni memang biasa sangat tumbuh lagi-lagi kalau musim hujan. Ditambah pula kalau korang sidai baju guna ampaian dalam rumah. Memang seronoklah kulat ni membiak dengan jayanya di permukaan almari korang.

Selalunya pembiakan kulat ni terjadi pada permukaan almari jenis murah. Senang cerita almari yang dibuat dari habuk kayu. Sebab apa? Sebab almari jenis ni mempunyai kadar serapan kelembapan yang tinggi.

Bila kayu lembap ditambah dengan pengudaraan yang kurang memuaskan dan hawa lembap bilik yang tinggi, makhluk bernama kulat ni aktiflah buat kerja.

Cara termudah untuk mencegahnya adalah dengan menggunakan dehumifier. Contohnya mesti korang pernah dengar ‘Thirsty Hippo’ kan?

Cumanya penggunaan ‘Thirsty Hippo’ tidaklah begitu praktikal di tempat-tempat yang sempit dan dalam kuantiti yang banyak. Lepas tu bila air dah penuh, terpaksa buang dan beli baru pula.

Sebagai alternatif, kita gunakan gel silika. Pek gel silika ni korang biasa jumpa dalam kotak kasut, botol vitamin, beg baru beli dan sebagainya. Andai dapat ku undurkan putaran dunia, nescaya saya dah kumpul pek gel silika ni dari kecil untuk buat koleksi.

Tapi tak apa, masa depan masih boleh diubah. Korang boleh dapatkan gel silika timbang kilo di Lazada. Saya beli sekilogram di sana dengan harga RM65. Saya beli yang jenis berwarna biru kerana ia akan berubah warna menjadi merah jambu bila kandungan air yang berjaya ditariknya tinggi. Jadi mudahlah saya nak tahu bila masanya untuk panaskan semula gel silika ini.

Namun oleh kerana hati saya tidak sabar-sabar menunggu pengeposan dari pihak Lazada, saya telah pergi menyerbu kedai menjual barangan kucing di sini. Haha!

Bahan Yang Diperlukan

Di kedai ini anda boleh mendapatkan kristal silika dengan harga yang lebih murah. 1.8 kg pada harga RM18. Hehe! Tanya orang kedai, nak kristal berak kucing.

Kristal ini sebenarnya adalah alternatif kepada pasir tempat kucing berak tu. Ianya dibuat dari gel silika dan berfungsi memerangkap air dari najis kucing. Jadi najis yang dilemparkan oleh kucing nanti akan jadi ‘odorless’ sebab dah kering dengan cepat.

Saya beli sepaket dan cari bekas ‘tupperware’ plastik. Masukkan kristal tadi ke dalam bekas plastik sebanyak mana yang diperlukan dan tebuklah lubang menggunakan pin di penutupnya.

Bila dah siap tu, korang letaklah bekas tadi di tempat yang sering dijangkiti kulat. Nak lebih kreatif, korang cari stokin yang dah tak pakai, korang sumbat kristal tu masuk dalam tu dan jerut. Stokin tu korang lemparlah dalam ‘storage box’ ke, dalam kasut ke, dalam beg ‘luggage’ yang dah lama tak pakai ke suka hati koranglah. Cara lain, boleh juga ‘packing’ dalam plastik yang di-‘seal’. Tapi jangan lupa tebuk pula. Kalau tak, dia nak sedut air macam mana kan?

Lepas tu tengoklah kadar kerajinan korang. Setahun sekali ke, setahun dua kali ke, kumpulkan balik semua kristal tadi dan panaskan di atas kuali atau di dalam ‘microwave oven’ untuk menyahkan air yang berjaya diperangkapnya. Boleh dikitar semula. Jimat belanja!

p/s : Sebagai langkah pencegahan, saya gunakan spray ni untuk lap permukaan kayu lepas dah bersihkan semua kulat tu.

SELAMAT MENCUBA!

Risau anak terjatuh tangga atau masuk tempat larangan seperti dapur, pagar adalah penyelesaian yang terbaik. Nak beli pagar baby tu atau Baby Security Gate bukan lah murah, ratusan juga harganya. Selain itu, yang sering menjadi isu adalah saiznya.

Apa kata kita buat sendiri je Baby Security Gate seperti yang telah dilakukan oleh En.  Shuhaimi Zulkefli. Dengan modal hanya RM 30, dan yang penting tak memerlukan peralatan rumit.

Bahan-Bahan:

Pelaras Kaki Meja terpakai (sebagai security locked).

Besi L Shape (MR.DIY jual harga RM1.80)

Vidga IKEA (Curtain Hook) dapat sekali getah

Kayu Pallet

Roda Kecil (Kedai RM2.00)

Skru ikut kesesuaian tebal kayu & Driller

Baby Security Gate yang telah siap. Kayu pallet tadi di cat kuning untuk nampak lebih cantik dan kemas. Terpulang kepada anda nak cat atau tidak

Ini rupanya apabila di buka, tapi dengan penggunaan pelaras kaki meja terpakai sebagai kunci, pagar ini memang sukar untuk di buka walaupun oleh orang dewasa

Ini dia pelaras meja yang dijadikan sebagai kunci pagar, pastikan lubang yang di tebuk selari dan bersesuaian dengan kedudukan pagar.

Roda kecil tadi di jadikan sebagai sokongan pada kaki pagar dan bagi jarak sikit dari dinding di samping memudahkan pergerakan

Kedudukan roda pada dinding

Perlu 2 biji roda untuk menyokong kaki pagar

curtain hook (IKEA) tadi digunakan sebagai pemegang frame. Untuk lebih kukuh, tebuk lubang untuk melekatkan curtain hook tadi. Guna double side yang hitam itu pula untuk letakkan roda untuk memudahkan pergerakan pagar


Dari Rumah Kayu FELDA Dua Bilik Kini Banglo Indah Menawan

Mungkin anak-anak muda sekarang sudah lupa atau pun tidak kenal dengan rumah asal yang didiami oleh peneroka awal suatu masa dahulu. Rumah kayu bersaiz kecil dua bilik menjadi rumah pertama buat peneroka generasi pertama berteduh bersama anak dan isteri. Hasil kerja keras dan sabar mengharungi zaman kepayahan, kini peneroka bersama anak-anak mereka mampu tersenyum bangga menikmati hasil titik peluh mereka selama ini.

Salah satu contoh peneroka yang berjaya iaitu Pak Nin dan isteri (Kasnin Bin Kasah & Rugayah Bt Baly) kini mampu hidup selesa hasil daripada usaha mereka bertahun lamanya. Pak Nin yang menetap di Felda Ulu Belitong pernah memenangi pertandingan laman cantik suatu masa dahulu yang dianjurkan oleh Felda. Jom kita menjamu mata melihat keindahan halaman kediaman pemilik yang dijaga dengan bersih dan kemas. Paling penulis kagumi apabila setiap pokok kelihatan subur dan berbunga lebat bagai kan cukup serba serbi baja yang diberi. Daun-daun kering juga tidak kelihatan berselerakan di atas tanah kerana Pak Nin sentiasa memastikan halaman rumahnya terjaga dan indah.

Setiap hari selepas Subuh Pak Nin akan mula berada di laman untuk membersih, menyiram dan membaja semua pokok-pokok ini. Rahsia bagaimana pokok bunga kertas Pak Nin berbunga lebat ialah pertama bunga kertas suka kan panas, yang kedua selalu trim pokok bunga kertas ni nanti bercambah lah bunga nya keluar,

Gazebo, pergola dan patio adalah antara elemen yang memainkan peranan penting dalam dekorasi sesebuah laman. Ia menjadi ruang santai atau outdoor social space bagi pemilik malah buat tetamu yang hadir. Namun, ramai beranggapan untuk memiliki sebuah struktur pergola atau patio memerlukan belanja yang besar. Sebenarnya, anda punya pilihan dengan membina sebuah ruang santai super ringkas namun selesa. Berikut, IMPIANA kongsikan beberapa idea patio bajet:

Sekiranya anda membuat keputusan untuk menghasilkan sendiri, berikut merupakan langkah-langkah asas membina sebuah gazebo. Apa yang penting sebelum memulakan kerja-kerja pembinaan, pastikan jumlah bahan-bahan yang diperlukan adalah mencukupi bagi mengelakkan anda berulang-alik ke kedai bahan binaan. Di samping itu, pastikan juga semua peralatan berkeadaan baik dan tajam. Perlu diingatkan bahawa sesebuah gazebo mempunyai komponen asas seperti tiang, lantai dan bumbung. Walaupun pada mulanya ia dianggap sukar, seseorang perlu mengambil pendekatan berhemah langkah demi langkah dan bekerja dengan penuh minat serta berupaya membuat anggaran

1. Menyediakan Ukuran di Lokasi
Langkah pertama adalah menyediakan reka bentuk gazebo yang diingini. Setelah mengenal pasti lokasi dan tanahnya rata, anda perlu menandakan kedudukan rangka gazebo, sebagai contoh, berbentuk segi empat sama, menggunakan kepingan kayu dan tali.

Ukur pepenjuru dan ubah kedudukan kepingan kayu tersebut sehingga sama. Pastikan setiap penjuru bersudut tepat.

2. Menyedia Lubang untuk Tiang
Ada beberapa teknik untuk memastikan tiang-tiang kayu tegap dipasang di tempatnya, sama ada menanamnya ke dalam konkrit ataupun menggunakan besi. Sekiranya anda memilih menggunakan konkrit, anda perlu menggali lubang sedalam 2-3 kaki. Padatkan lubang tersebut dengan 2 inci lapisan batu kerikil dan curahkan 4 inci lapisan konkrit. Selepas itu masukkan tiang-tiang tersebut ke dalam lubang itu dan isi bahagian lubang yang terdedah dengan konkrit sehingga penuh dan ratakan ke aras tanah.

Guna penyukat timbang cecair bagi memastikan keempat-empat tiang tadi betul-betul di dalam garisan selari dan rata. Biarkan konkrit membeku sekurang-kurang bagi tempoh 48 jam sebelum memasang tiang 4 x 4 inci.

Setelah lubang tersebut diisi dengan konkrit, pastikan tiang-tiang tadi diletakkan penyokong di kedua arah bagi mengelakkan ianya bergerak dari kedudukan asal.

3. Rangka Lantai Gazebo
Langkah berikutnya, guna 2 x 6 inci kayu untuk membina rangka lantai gazebo. Adalah mustahak kayu rangka dipasang dengan jarak 16 inci antara mereka. Ini bertujuan untuk memberi sokongan kepada beban yang terhasil daripada kepingan lantai kayu dan untuk menghasilkan struktur yang kukuh.

4. Memasang Perabung lantai
Bagi memasang perabung lantai kepada rangka kayu, anda mempunyai dua pilihan. Sama ada menggunakan skru berukuran 4-5 inci dan ditebuk terus ke perabung, atau menggunakan besi sokongan perabung.

Adalah disarankan supaya pemasangan perabung menggunakan besi sokongan kerana lebih mudah dilakukan.

Seterusnya, anda perlu memasang kesemua 4 x 4 inci tiang yang akan menjadi penyokong bahagian atas dan binaan bumbung. Sekiranya anda sebuah gazebo yang kukuh, anda disarankan supaya memasang tiang-tiang tersebut ke perabung lantai dengan menggunakan paku-paku bersaiz 6 inci.

Tumpukan perhatian semasa melakukan tugas ini dan pastikan tiang-tiang tegak sebelum memasang paku. Sebagai tambahan, guna pita pengukur bagi memastikan tiang tersebut berkeadaan simetri.

5. Memasang Lantai Gazebo
Selepas kerja-kerja menyiapkan rangka untuk lantai dan memasang tiang-tiang, anda perlu memasang lantai sama ada mengguna kepingan kayu berukuran 2×4 inci atau pun 2×6 inci. Anda disarankan supaya mendapatkan kepingan lantai khusus untuk kegunaan luar rumah. Ini bertujuan untuk mengelakkan lantai tersebut dari dirosakkan oleh titisan air.

Semasa kerja-kerja memasang lantai, anda dinasihatkan supaya meletakkan sebatang paku di antara kepingan lantai bagi mendapatkan jarak konsisten di antara satu sama lain.

Untuk kerja memasang lantai menggunakan paku. Seelok-eloknya sediakan lubang terlebih dahulu sebelum memasukkan paku. Sekiranya anda memilih untuk menggunakan skru, anda boleh terus memasang skru tanpa menyediakan lubang terlebih dahulu, tetapi saiz skru hendaklah bersesuaian.

Anda disarankan menggunakan 2 batang skru di setiap hujung kepingan lantai bagi memastikan struktur betul-betul kemas.

6. Memasang Perabung Bumbung Gazebo
Memasang bumbung gazebo boleh dilakukan dengan pelbagai cara. Teknik pemasangan kali ini memerlukan hanya sedikit sahaja bahan binaan tetapi gazebo masih kelihatan kukuh. Langkah pertama adalah memasang perabung di bahagian atas kesemua tiang-tiang kayu 4 x 4 inci tadi.

Guna perabung berukuran 4 x 4 inci dan pasangkan secara profesional. Dapatkan bantuan untuk memegang hujung perabung di kedudukan sepatutnya semasa anda memasang skru.

Anda dinasihatkan supaya menggunakan teknik yang betul semasa menyambung perabung di bahagian atas tiang. Potong hujung perabung ke bentuk L dan gabungkan kesemuanya di bahagian atas tiang tadi. Setelah kerja tersebut selesai, ketatkan sambungan ini menggunakan skru.

Anda disarankan supaya memasang kesemua perabung kerana ini akan meningkatkan tahap kekuatan pembinaan.

7. Memasang Rangka Bumbung Gazebo
Seterusnya pasang 2 x 4 inci perabung sokongan untuk dijadikan rangka utama bumbung. Langkahnya senang sekiranya anda menggunakan teknik pemasangan dan perkakas yang betul. Pertama, potong 6 x 6 inci tiang utama (4 inci tinggi) dan pasangkannya dengan menyambung 2 perabung sokongan yang bertentangan dengan 4 inci skru (memastikan perabung sokongan tersebut dilekatkan kepada tiang utama).

Semasa proses pemasangan, anda dinasihatkan menggunakan tangga. Pastikan tangga tersebut diletakkan di atas permukaan yang kukuh.

Kemudian, pasang kesemua 2 x 4 inci perabung tambahan. Lakukan dengan teliti dan pastikan perabung tambahan ini dipasang secara simetri. Sambungkan ke perabung atas dan ke tiang utama dengan beberapa biji skru berukuran 4 inci.

Sekiranya anda tidak suka reka kepada bentuk rangka tersebut, anda berpeluang melaraskan saiz dan ketinggian bumbung bagi memenuhi kehendak dan cita rasa anda.

8. Memasang Bumbung Gazebo
Banyak kaedah memasang bumbung. Anda boleh menggunakan 2 x 4 inci kepingan kayu, kepingan-kepingan plywood atau kertas bumbung. Sebarang kaedah yang digunakan, anda disarankan supaya menggunakan skru yang sesuai dan dipasang dengan jarak 10 inci di sepanjang perabung.

Selepas memasang kepingan kayu atau kepingan-kepingan plywood, anda boleh memilih untuk menggunakan shingles, kepingan konkrit atau zink sebagai bumbung.

Pilihan bahan juga bergantung kepada keperluan dan cita rasa anda sepenuhnya. Berhati-hati semasa kerja-kerja memasang dan pastikan paku tidak menembusi atap bumbung (sila guna paku bersaiz ½ inci sahaja).

Akhirnya, tampal setiap lubang atau rekahan menggunakan penyumbat kayu dan biarkan ia beku. Gosok permukaan gazebo kayu anda dengan kertas pasir sederhana halus dan lindungi struktur binaan ini dari dimusnahkan oleh air dengan menyapu lapisan varnish.

Sentuhan Terakhir – Mengecat Struktur Gazebo

Anda boleh menyapu cat kepada semua struktur kayu mengikut pilihan warna yang anda suka. Sama ada untuk kelihatan sedondon dengan kediaman anda atau warnakannya dengan rona terang bagi memperlihatkan dominasi ruang. Walau apa tujuan sekali pun pastikan anda menggunakan cat yang sesuai untuk kegunaan luar. Lapisan cat membantu melindungi kayu, seterusnya memanjangkan hayat struktur tersebut.

Membina sebuah gazebo yang sempurna adalah sesuatu yang subjektif. Untuk itu anda disarankan supaya memilih reka bentuk dan saiz sebelum memulakan urusan pembinaan, mengikut keperluan dan cita rasa anda.

Kaktus Nopal atau di kenali dengan nama Opuntia merupakan sejenis tanaman padang gurun yang mempunyai khasiat yang tinggi. Terdapat lebi 100 spesis endemic kaktus ini yang hidup melata di Maxico dan menjadi antara menu autentik masyarakatnya. Antara khasiatnya adalah seperti:

ULCER PERUT

DIABATES

Ekstrak daun kaktus prickly pear atau Nopal membantu menyeimbangkan kadar glukus di dalam badan. Bagi pengidap diabetes tahap 2, pengambilan ekstrak nopal amat digalakkan

KESIHATAN KULIT

Ia mengandungi kadar antioxidants dan phytochemicals yang tinggi di mana dapat mencegah kesan penuaan. Kandungan fiber di dalam Nopal mencegah masalah kedutan kulit danb age spots. Jika badan anda mengandungi bahan radikal bebas, ia akan menyebabkan kesan ya teruk pada kulit. Jika anda mengamalkan diet nopal, ia dapat mencegah badan dari terkena kesan sampingan redikal bebas dan menjadikan kulit anda sentiasa sihat dan segar.

ANTI RADANG

Jus nopal juga di dapati mempunyai bahan anti radang. Ini bermakna ia berupaya melegakan ketegangan otot, arthritis, sakit sendi dan sebagainya. Apa yang perlu dilakukan hanyalah sapukan jus nopal pada bahagian yang sakit dan amalkan makan daunya untuk mendapatkan kesan yang berganda.

MENGGALAKKAN TIDUR BERKUALITI

Daun Nopal mempunyai magnesium. bagi orang yang mengalami masalah anxiety kronik, tidak cukup rehat atau insomnia perlu mengambil diet nopal sebagai rawatan alami. Ini disebabkan kandungna magnesium yang diambil daunya berupaya merangsang pembebasan serotonin di dalam badan. Ini bermakna, secara tidak langsung ia menggalak penghasilan melatonin.

MEMBINA TULANG YANG KUAT

Nopal mengandungi mineral yang pelbagai termasuklah kalsium. Ini bermakna, anda akan mempunyai tulang yang kuat jika mengamalkan diet nopal. Ia juga dapat membantu merawat tulang yang rosak

MENCEGAH KANSER

Ia mengandungi komponen antioxidant yang pelbagai untuk melindungi badan anda dari pelbagai jenis kanser. Nopal dapat membantu mencegah dan menyingkirkan redikal bebas yang terdapat di dalam badan sebelum ia bermutasi dan merosakkan sel

sumber: https://instiks.com


Syarat Mohon Bantuan SOCSO Untuk Pekerja Yang Terjejas Wabak COVID-19

Ketika perintah sekatan pergerakkan dilakukan, kerajaan turut memerintah semua industri dan premis perniagaan yang tidak berkepentingan tutup. Hal ini menyebabkan ramai pengusaha terjejas dan yang paling terasa adalah pekerja.

Ada yang juga kehilangan kerja akibat wabak pembunuh ini. Sehubungan dengan itu, kerajaan telah menyediakan skim bantuan gaji bagi pekerja yang terjejas sebanyak RM 600/sebulan untuk tempoh maksimum 6 bulan. Program Pengekalan Pekerjaan atau dikenali sebagai Employment Retention Programme (ERP) di bawah Pakej Rangsangan Ekonomi 2020 (PRE2020).

SYARAT-SYARAT

Secara asasnya bantuan ini akan disalurkan kepada majikan berdaftar yang kemudiannya akan disalurkan kepada para pekerja yang terkesan.

Tujuan program Employment Retention Program atau ERP adalah untuk membantu majikan yang terjejas akibat Covid-19 yang terpaksa mengambil langkah mengurangkan kos operasi dengan pendekatan mengeluarkan notis cuti tanpa gaji kepada pekerja mereka

Istimewa edisi Travel membawakan anda tip, idea, inspirasi daripada konsep-konsep dekorasi seluruh dunia. Edisi ini memaparkan betapa gaya dekorasi dari seantero dunia mempengaruhi kediaman kita. Ia adalah bahasa indah seni hiasan dalaman yang dikongsi oleh manusia serata dunia dan diterjemah ke dalam bentuk tersendiri. Koleksi pelbagai konsep dan gaya seperti Morroccan, Timur Tengah, Inggeris, Scandinavia, Moden dan sebagainya diterima dengan baik oleh pencinta konsep masing-masing. Dapatkan majalah Impiana Vol 216 ini di pasaran.

Kuala Lumpur, 28 Ogos 2019-Epson memperkenalkan 3LCD laser projector yang berupaya memberi pengalaman lebih hebat daripada menonton TV di rumah. Di reka khas buat anda peminat filem, Epson EF-100B dan EB-100W yang bersaiz kompak merupakan laser projector bersaiz kompak pertama dunia dengan kelebihan yang menarik serta mudah untuk dipasang

Dengan rekaan yang kompak dan gaya minimalis, projector mudah alih ini direka dengan gaya tersendiri dan sesai dengan apa juga gaya dekorasi kediaman. Pengalaman menonton dapat dinikmati dengan gaya yang sangat selesa sama ada di ruang tamu, bilik tidur atau di pancarkan terus pada siling kediaman kerana ia turut dilengkapi dengan keupayaan sudut oadang 360 darjah.

SK magic, syarikat kesihatan dan perkakas rumah Korea yang terkemuka, dengan bangganya mengumumkan pelancaran Magic Cares, perkhidmatan baru yang bertujuan untuk mewujudkan lebih banyak peluang pekerjaan untuk rakyat Malaysia, di samping meningkatkan keyakinan dan kepercayaan pengguna terhadap jenama ini.

Perkhidmatan Magic Cares akan dikendalikan oleh pasukan wanita, terlatih secara profesional untuk memberikan perkhidmatan jualan dan penyelenggaraan berkualiti tinggi untuk rangkaian pembersih air dan udara SK magic. Perkhidmatan termasuk pensterilan tepat, pembersihan mendalam dan kerja penggantian penapis, dan lain. Pelanggan dijamin akan merasai pengalaman pelanggan yang berkualiti melalui pasukan perkhidmatan yang penuh perhatian dan boleh dipercayai.

Di tengah pandemi COVID-19, Jabatan Perangkaan Malaysia melaporkan bahawa kadar pengangguran di negara ini berada pada tahap tinggi sepanjang masa yang tidak dilihat sejak tahun 1990 – peningkatan 5.3 peratus pada Mei 2020 dengan 826.100 orang kehilangan pekerjaan. Pada masa yang sukar ini, SK magic bertekad untuk menjalankan tugasnya dan membantu mereka yang pekerjaan atau pendapatannya terjejas melalui penubuhan perkhidmatan Magic Cares sambil terus berkembang di jabatan lain.

“Malaysia telah menjadi salah satu penyokong terkuat kami di rantau ini sejak penubuhan kami pada tahun 2018. Kami sangat berterima kasih atas sokongan selama dua tahun terakhir dan cara apa yang lebih baik untuk mengucapkan terima kasih dengan mewujudkan peluang pekerjaan baru bagi rakyat Malaysia. Perkhidmatan baru ini bukan sahaja menjadi tambahan yang sangat baik untuk SK magic, malah memperkukuhkan kepercayaan rakyat Malaysia kepada kami, dengan memberi dorongan kepada pasaran pekerjaan semasa yang dilanda wabak COVID-19, ”kata Bruce Yu, Pengarah Urusan SK magic Malaysia .

“Jika kita akan pulih dalam jangka panjang dan berkelanjutan, kita harus memastikan semua orang disertakan. Akses ke peluang pekerjaan adalah bahagian kritikal terutamanya semasa wabak ini. Apa yang kita lakukan lebih dari sekadar kerja filantropi. Ini adalah kesempatan untuk memberikan kembali kepada masyarakat, ”tambah Yu.

Menciptakan persekitaran yang selamat dan sihat: SK magic melampaui standard SOP yang telah ditetapkan dan telah mengambil langkah keselamatan tambahan untuk memastikan kepuasan pelanggan. Kakitangan dilengkapi dengan alat pensterilan di mana produk akan menjalani pensterilan yang ketat selepas setiap perkhidmatan. Wajib bagi kakitangan untuk melakukan pemeriksaan suhu secara berkala, membersihkan tangan mereka dengan pembersih tangan, memakai topeng muka dan sarung tangan setiap saat, dan berlatih menjauhkan diri semasa melakukan servis.

Bagi mereka yang mencari peluang pekerjaan, SK magic mengalu-alukan dan mendorong calon untuk melamar kerjaya dengan keluarga SK Magic. Untuk pertanyaan berkaitan kerjaya, pemohon boleh menghubungi SK Magic di 1800-18-7878. Untuk maklumat lebih lanjut mengenai perkhidmatan Magic Cares dan alat pembersih udara dan pembersih udara terbarunya, lawati www.skmagic.com.my atau hubungi pasukan SK Magic di info@skmagic.com.my untuk pertanyaan lebih lanjut.


Wanita Ini Tunjuk Resepi Jus Merawat Jantung Guna Bahan Mudah

Sakit jantung. Seramnya dengar kan. Tapi penyakit ini tidak mengira usia di zaman moden sekarang. Ia bukan sekadar dipengaruhi oleh faktor usia, malah tekanan dan gaya hidup. Salah satu untuk elak perkara ini mengancam anda, cuba amalkan minum jus campuran ramuan mudah yang dikongsi wanita ini.

Bulan lepas tiba-tiba mak kena serangan sakit jantung, bila masuk hospital doktor suspek mak jantung tersumbat ikut dari tahap kesihatan mak masa tu. Doktor suruh balik dulu dan lepas sebulan pergi hospital balik untuk buat angiogram. Masa balik dari hospital tu ada sorang kakak bagi saya petua Jus Jantung untuk amalkan hari-hari. Lepas Itu saya buat untuk mak dan kami 1 keluarga amalkan.Dan mak sudah amalkan selama sebulan sebelum pergi hospital balik. Alhamdulillah, semalam mak dah menjalani ujian angiogram dan doktor kata saluran darah semua berjalan lancar.

Di bawah ni saya kongsi resepi Jus Jantung yang kami amalkan

Jus Jantung ?
Sukatan Ramuan

Bahan-bahan (Untuk kisar):

1 cawan jus lemon (2biji lemon)
1 cawan jus halia (1 ketul besar)
1 cawan jus bawang putih (1 labu)
1 cawan cuka epal
1 cawan madu asli

Cara-cara:

1. Kisar semua bahan tanpa air. Lebih mudah guna mesin jus
2. Campurkan 1 can setiap satu dengan menggunnakan saiz cawan yang sama jus lemon, jus halia, jus bawang putih dan cuka apple.

3. Masak dengan api yg kecik selama 45min. (Agak-agak hingga tinggal 3 cawan) Sentiasa kacau agar campuran ini tidak berkerak.

4. Padam api, dan sejukkan.

5. Campur kan madu, kacau rata dan simpan didalam bekas yg bertutup.

SUKATAN MINUM

Ikut resipi asal hendaklah diminum 1 sudu makan selepas bangun tidur ketika perut kosong dan 1 sudu makan pada waktu malam sebelum tidur. (kalau rasa xleh nk telan kalau minum direct, bleh campurkn jus dlm segelas air). Kalau pesakit gastric, kena makan dulu, Jgn ambil jus ni time perut kosong. Pada yg belum ada sakit jantung, ambik satu sudu teh sahaja sehari…. Rasanya masam2 manis. Amalkan selama 30 hari utk melihat perubahan. Apapun, bersederhanalah dlm apa jua

KHASIAT JUS JANTUNG SIHAT

Selain amat sesuai utk pesakit jantung yg mempunyai masalah jantung tersumbat, Jus Jantung Sihat juga mempunyai byk khasiat2 lain spt;

– menurunkan kadar kolesterol dalam darah
– Membersihkan Salur Darah Yang Tersumbat
– Menyingkirkan Toksin Dalam Badan
– Menurunkan tekanan darah tingi
– Melancarkan peredaran darah
– Menurunkan kadar gula untuk pesakit diabetes
– Melawaskan penghadaman
– Merawat sakit dada
– Merawat asthma, resdung, gout
– Memulihkan pesakit stroke
– Menambah tenaga
– Membuang angin dalam badan
– Membuang kahak dan mencairkan lemak
– membantu melegakan sakit kepala
– Melegakan kebas tangan dan kaki

TIPS PENTING!!

1. Guna cawan yg sama utk menyukat

2. JANGAN menambah kadar jus dengan air terutamanya, bawang putih kerana bawang putih merupakan elemen terpenting dalam membantu menurunkan kolestrol dalam darah. Kandungan allicin dan d-sulphite dalam bawang putih mampu menyingkirkan kolestrol dan menghalang pembentukannya. Utk info tambahan, kita perlukan hampir 2kg bawang putih utk dptkan 1 cawan jus bawang putih.

3. Halia perlu dibersihkan betul2 kerana jika kulitnya tidak dibuang, jusnya akan berwarna gelap dan kelihatan kotor. Bersihkan kulit halia betul2 barulah jus yang diperah akan kelihatan cantik warnanya. Anggaran halia adalah 500gm

4. Gunakan madu asli. Beli dengan penjual yg dipercayai. Penggunaan madu tiruan boleh mengundang penyakit lain spt kencing manis.

5. Gunakan periuk kaca atau periuk tanah liat. JANGAN gunakan periuk ‘steel’ kerana ia ibarat ‘memakan zat’ bahan jus ini.

6. Tips mudah utk menyukat bahan bagi memastikan ia telah menjadi 3 cawan dari sukatan asal iaitu 4 cawan ialah; sblm mulakan proses memasak, masukkan hanya 3 cawan bahan dalam periuk. Tak kisah bahan apa yg masuk dulu. Cth; masukkan jus lemon, jus halia & jus bawang putih. Lihat aras bahan tersebut dlm periuk. Aras tu yg akan jadi panduan aras bahan 3 cawan. Kemudian masukkan cuka dan masak kira2 45min. Bila paras bahan dah turun hingga aras panduan tadi, tutup api. Proses ini penting sbb ratio bahan mesti lah sama dengan madu 3:3

Remayong atau ceylon spinach merupakan tumbuhan tropika yang tumbuh menjalar di kawasan bertanah lembap. Lebih dikenali dengan nama botaninya Basella spp. dipercayai berasal dari India Selatan.

Di Asia, remayong dikenali dengan berlainan nama seperti bayam Ceylon, bayam Malabar, mana choy (Cina), mong toi, mung towi (Vietnam), alugbati (Filipina), pui saag (Bengali), genjerot, gondola (Indonesia), Phakpang, phakplang, plakplang yai (Thailand) dan baselle atau brede (Peranchis).

Walaupun tumbuhan remayong biasanya sangat gemar ditanam di kalangan keluarga Asia Selatan, kini ianya mula popular dikalangan penduduk negara beriklim tropika dan sederhana di Amerika, Australia, dan Eropah kerana ianya digemari kerana berkhasiat dan lembut.

Pokok remayong adalah tumbuhan saka dan tumbuh sebagai tanaman herba yang sesuai ditanam di tanah yang subur dengan iklim panas dan lembab. Mudah dibiakkan dengan menggunakan biji benih atau keratan batang. Ia mudah dibiakkan namun mempunyai jangka hayat yang pendek.

Pokok remayong mengeluarkan bunga berwarna putih atau putih-merah muda bergantung kepada spesies dan ungu dari tangkai yang mempunyai buah beri hitam. Remayong boleh dituai selepas 35 – 45 hari ditanam dengan memotong bahagian pucuk. Pucuk remayong enak jika digoreng bersama perencah udang atau bilis seperti memasak kangkong atau bayam.

Remayong adalah sayur-sayuran berdaun hijau yang digemari dalam masyarakat Asia Timur kerana profil fitonutriennya yang sihat. Remayong didapati sangat rendah kalori dan lemak (100 gram daun mentah menyediakan hanya 19 kalori). Walau bagaimanapun, ia memegang sejumlah besar vitamin, mineral dan antioksidan.

100gm Remayung = 8000 IU Vitamin A atau 267% daripada keperluan harian yang disyorkan

Daun segar remayong hijau adalah sumber yang kaya dengan beberapa antioksidan pigmen karotenoid, penuh dengan kadungan penting seperti ß-karoten, lutein, zeaxanthin. Sebatian ini mampu bertindak sebagai pelindung terhadap radikal bebas dalam oksigen dan spesies oksigen reaktif (ROS) yang memainkan peranan penyembuhan dalam penuaan dan pelbagai proses penyakit.

Dalam 100 gm daun segar dapat menyediakan 8000 IU atau 267% daripada keperluan  harian yang disyorkan oleh RDA. Selain dari itu remayong mempunyai lebih banyak kandungan vitamin C, vitamin B kompleks seperti folat, vitamin-B6 (pyridoxine), riboflavin dan zat besi yang mampu membantu tubuh manusia mengembangkan daya tahan terhadap agen-agen berjangkit dan membuang radikal bebas oksigen berbahaya.

Ficus Carica atau dikenali dengan nama tempatannya pohon tin merupakan sejenis tumbuhan yang berasal dari keluarga Moraceae atau mulberry. Terdapat lebih daripada 700 jenis pohon tin di seluruh dunia. Ia telah mula ditanam di sekitar Asia Barat sejak 5000 tahun lampau. Secara tidak langsung, ia menjadikan tumbuhan ini antara spesies terawal yang ditanam secara ladang di dalam sejarah pertanian.

Umum mengetahui, pohon tin tumbuh subur di Semenanjung Arab dan juga Turki selaku pengeksport terbesar. Hasil yang sering diburu dari pohon tin sudah tentulah buahnya. Buah tin terkenal sebagai buah yang mempunyai kandungan nutrisi yang cukup lengkap hingga ia dinobatkan sebagai super nutrition oleh pakar-pakar nutrisi.

Kandungan nutrisi alami yang lengkap di dalam buah tin antaranya ialah magnesium, fosforus, omega3, omega6 dan fenol. Pelbagai penyakit dapat dihindari dan diatasi jika mengamalkan pengambilan buah tin setiap pagi antaranya mencegah hipertensi, menghalang penyempitan pembuluh darah yang boleh mengakibatkan sakit jantung, mengurangi kadar kolesterol dalam badan secara semula jadi, perawatan untuk penyakit diabetes, mencegah kanser, menguatkan tulang, mengatasi insomnia dan anemia, mempercepatkan penyembuhan luka dan sebagainya.

Sedar akan khasiat yang terkandung di dalam buah tin, ia mula mendapat tempat di dalam bidang pertanian dan ditanam secara meluas di seluruh dunia. Bagaikan satu fenomena, pohon tin bukan sekadar ditanam secara komersial malah ia menjadi pelengkap gaya dekorasi laman bagi peminat tegar untuk dijadikan sebagai edible plant.

Kini Kaedah Fertigasi Mudahkan Penanaman Pohon Tin

Umum mengetahui, pohon tin berasal dari Semenanjung Arab di mana iklimnya panas dan kering. Oleh itu, melalui penanaman fertigasi kadar kelembapan yang diperlukan oleh pohon tin dapat dikawal. Pohon tin juga memerlukan pembajaan di tahap minima untuk menjadi pokok yang sihat.

Selain itu juga, melalui kaedah fertigasi pembajaan pohon tin dapat dilakukan secara berkala dan teratur. Tambahan pula baja yang digunakan adalah dari jenis campuran yang dijadikan cecair. Ini secara tidak langsung dapat memastikan baja yang disalirkan dapat diagihkan ke seluruh bahagian akar pokok. Ia penting untuk menghasilkan produk yang berkualiti. Pohon yang ditanam secara fertigasi juga lebih cepat matang dan kurang serangan penyakit.

Untuk membina sebuah sistem fertigasi penyediaan tapak amatlah penting. Tapak yang dipilih perlulah rata dan tidak mempunyai risiko untuk dinaiki air atau air bertakung kerana sistem fertigasi mementingkan amalan kebersihan yang teliti. Selain itu juga, pastikan tapak tersebut mempunyai sumber utiliti seperti bekalan air dan elektrik.

Bagi mereka yang serius dan ingin mengusahakan tanaman tin secara komersial, anda digalakkan untuk membina sebuah rumah perlindungan hujan untuk menempatkan pokok. Secara tidak langsung ia membantu mengawal kadar kelembapan medium tanaman secara menyeluruh untuk penghasilan optimum.

Perkara utama yang paling penting adalah sistem pam dan saliran automatik yang digunakan untuk penyiraman dan pembajaan. Keperluan sistem pam bergantung kepada jumlah pokok yang ditanam. Jika jumlah pokok yang ditanam hanya 5 hingga 10 batang pokok, sebuah pam ikan bersaiz kecil sudah memadai.

Untuk memastikan sistem saliran berjalan secara automatik,  pastikan 1 unit digital timer di gunakan untuk melengkapi keseluruhan sistem automatik yang dibina. Jika tanaman secara komersil sudah pasti keperluan setiap pam dan tangki makin bertambah dan berskala besar. Bagi memudahkan pengurusan, anda di saran untuk membina sebuah bangsal khas untuk menjadi sebuah bilik operasi sistem atau bilik pam.

Untuk makluman lanjut hubungi Aman Agrobase yang terletak di Sungai Ramal Dalam, Kajang untuk bertemu dengan pakar fertigasi En. Marzuki.

Ramai beranggapan untuk menanam lobak merah ia memerlukan batas. Memang benar, ini kerana lobak merah memerlukan tanah yang dalam untuk membolehkan ia menghasilkan ubi yang panjang. Oleh hal yang demikian, batas adalah penyelesaian yang terbaik untuk menghasilkan lobak merah yang cantik. Namun, tidak mustahil untuk anda tanam lobak di dalam pasu jika kena pada caranya.

Bekas tanaman
Memandangkan lobak memerlukan kondisi tanah yang dalam untuk membolehkan ia menghasilkan umbisi yang cantik, anda memerlukan pasu atau bekas yang mempunyai ke dalam minimum 1.5 kaki.

Biji benih
Dapatkan benih lobak dari variati Chantenay atau Nantes. Elakkan menanam lobak merah dari variati Imperator kerana ia dari variati yang panjang. Untuk variati tersebut, anda memerlukan bekas atau pasu yang ber kedalaman lebih 2.5 kaki. Selain itu juga, benih lobak merah mini atau bulat seperti lobak merah mini romeo juga amat sesuai ditanam di dalam pasu

Semaian
Lobak merah mempunyai tekstur biji benihnya yang sangat halus. Oleh itu, ia akan memberi sedikit masalah untuk anda melakukan semaian terus pada medium tanaman. Tambahan pula, risiko tanaman tidak menjadi lebih tinggi.

Untuk proses semaian paling cepat dan mudah, anda perlu sediakan sehelai kertas tisu yang telah ditaburkan sedikit benih lobak merah. Lipat tisu tersebut menjadi 4 segi seperti poket dan renjis kan sedikit air untuk melembapkan tisu tadi.

Masukkan tisu yang telah dilembapkan tadi ke dalam plastik atau zip lock bag untuk mengelakkan ia cepat kering. Simpan plastik berisi tisu lembap tadi di dalam peti sejuk sekurang-kurangnya 5 hingga 7 hari. Selepas 7 hari, barulah anak lobak merah boleh dipindahkan ke dalam bekas tanaman

Medium tanaman
Lobak merah memerlukan medium tanaman jenis peroi dan sedikit berpasir. Campuran terbaik untuk tanaman lobak merah adalah 2:1:1 (Tanah hitam/loam/topsoil):pasir sungai:kompo. Gaul semua media sehingga rata dan masukkan ke dalam bekas tanaman sehingga penuh.

Semai anak pokok
Buat lubang pada kedalaman 2 inci sebesar jari telunjuk dengan jarak 5 inci setiap satu. Masukkan benih yang telah bercambah tadi ke dalam setiap lubang dan kambus lubang tadi dengan tanah yang nipis kemudian disiram. Letak anak pokok di bawah tempat separa teduhan selama seminggu atau sehingga ia betul-betul stabil

Siraman dan penjagaan
Lakukan siraman 2 kali sehari setiap awal pagi dan lewat petang. Apabila hujan, siraman tidak perlu dilakukan dan pastikan medium tidak bertakung air dan basah. Cabut rumput dan rumpai untuk mengurangkan kadar saigan dengan lobak merah.

Pembajaan
Untuk dapatkan lobak yang sihat dan besar, kurangkan penggunaan baja. Ini kerana penggunaan baja yang berlebihan dan kerap hanya daun nya sahaja yang merimbun namun hasil lobaknya kecil. sebaiknya, gunakan baja kompos pada lobak merah anda dan elakkan penggunaan baja bernitrogen tinggi

Tuai
Lobak merah sedia tuai apabila mencapai usia 60 hingga 90 hari mengikut variati. Sebelum di tuai, pastikan tanah di sekitar lobak merah digembur terlebih dahulu untuk memudahkan ia mudah di atrik dan mengurangkan risiko ubinya terpatah

Sumber: http://tanomkinotuan.blogspot.com


(GAMBAR) Ubah Suai Rumah Kayu Pusaka Menjadi Sebuah Kediaman Berkonsepkan English Cottage

Baru- baru ini banyak kita membaca di laman media sosial tentang transformasi rumah kediaman jenis kampung. Bukan rumah kampung batu, tetapi rumah kampung tradisional yang berdiri teguh di atas bahan berasaskan kayu. Impiana menerima satu lagi perkongsian dari sabah di mana rumah pusaka yang dibina oleh moyang pemilik diubah suai menajdi sebuah kediaman berkonsepkan English cottage

“Teratak kecil ini ditatarias dengan konsep English Cottage dengan paduan rona turquoise serta putih krim”, ujar bapa anak dua ini.

Memilih tema warna putih krim pasti akan memberi cabaran yang besar kepada pemilik terutamanya untuk mengekalkan kebersihan memandangkan anak yang masih kecil dan lincah. Tetapi itu tidak menjadi masalah kepada pasangan. Langkah yang diambil untuk mengatasi isu tersebut, pemilik melatih dan menguatkan peraturan kepada semua ahli keluarga untuk makan hanya di dapur.

Kami kerap membuat eksperimentasi ke atas teratak kecil ini.. memandangkan kami adalah Interior designer, so kami gemar membuat perubahan dari masa ke semasa khususnya pada ruang tamu

Di bawah ini IMPIANA sediakan transformasi rumah tradisional Sabah yang didekorasi secara berperingkat. Pemilik rumah kampung tradisional lain boleh mencedok sedikit idea daripada artikel ini. Selamat mencuba.

Sebelum

Selepas

Asalnya hanya minat mendalam tentang hiasan rumah dan hanya mendeko kediaman quarters sendiri yang terletak di dalam (Universiti Malaya). Saya hanya memaparkan dekorasi yang telah dilakukan di group dekorasi seperti FB dan beberapa ahli group yang menanyakan untuk mengupah saya deko rumah mereka. Pada mulanya saya tidak yakin tetapi dengan dorongan dan nasihat rakan-rakan lain untuk saya mencuba bidang ini.  Saya terima cabaran ini untuk mendeko rumah pertama pelanggan seperti gambar.

Pemilik : Nurul Anis Omar
Pereka : Haziq Ammar
Lokasi : Dorchester Apartment Sri Hartamas
Size : 450sqft Studio Unit

Pemilik ingin studio unit ini kelihatan lebih menarik, simple dan elegance kerana ruangnya yang sangat terhad. Oleh itu, memilih perabot dan deko item yang lebih sesuai perlu di letakkan agar ia tidak keliahatan padat. Tambahan, pemilik berhasrat untuk menjadikan kediaman ini sebagai homestay

Setelah berbincang idea dengan pemilik, pereka telah memilih  konsep modern minimalist supaya ruang kelihatan lebih simple dan modern. Deko ini siap sepenuhnya dalam masa 3 minggu termasuk kerja-kerja renovasi tandas dan bahagian dapur. Kos keseluruhan hanya RM39k.

Kelainan dan Tarikan utama deko kediaman ini adalah pada bahagian Ruang katilnya. Ia ditata hias lebih menonjol untuk menerapkan konsep ala Hotel.

Ruang beradu menerapkan warna yang lebih tenang iaitu biru gelap pada dinding utama dan dihiasi bingkai gambar bermotif flora menghidupkan lagi suasana kelihatan tenang dan menarik. Tidak lupa juga, sedikit kelainan sentuhan pada kemasan tandas yang mengetengahkan konsep rekabentuk jubin morocco.

Walaupun pada mulanya pemilik tidak berani degan cadangan yang diberikan oleh saya, setelah siap semuanya pemilik sangat gembira dengan hasil dekorasi tersebut.

Tiada yang salah mahupun betul dalam mendekor kediaman. Bagi setengah orang, tak suka gaya dekor yang anda persembahkan namun ada juga yang tetap mumuji. Sebenarnya dalam mendekor ni sangat subjektif. Tapi yang paling penting adalah perancangan yang rapi. Kalau tak, beli lah mahal macam mana pun perabot dan aksesori, tetap nampak semak dan kurang sepadan. Seabb itu, ramai yang nak kan rumah cantik akan melantik perunding dan kontraktor untuk menzahirkan dekorasi kediaman yang diimpikan. Adakalanya memang sangat mudah untuk dilihat sama ada kediaman ini mendapat sentuhan pereka atau pun tidak.

Alhamdulillah suami saya sangat banyak membantu especially part wainscoting kami DIY sendiri. Dia juga minat untuk dekor dan mencantikkan kediaman kami. Tanpa bantuan beliau tak dapat saya menyiapkan seorang diri

Idamkan rumah mirip hotel 5 bintang, ini rahsia dekor terbaik. Sudah menjadi satu kepastian sesiapa yang memiliki rumah pasti inginkan ciri rumah yang terbaik. Keselesaan dalam sebuah rumah, amatlah penting dalam hidup kita. Ini kerana, rumah  adalah sebuah tempat kita merasakan selamat ataupun merehatkan diri dari kepenatan dalam kehidupan seharian. Begitu juga dengan pemilik rumah ini, beliau mungkin memilih konsep rumah mirip hotel.

Selain dari itu, boleh diperlihatkan, pemilihan kemasan lantai rumah ini adalah lantai corak marble  dan dinding kayu bergaris-garis. Kebanyakkan warna yang dipilih adalah warna hitam  ataupun gelap kerana warna tersebut dapat di serasikan lantai marble untuk membangunkan  aura rumah bercita rasa premium. Boleh juga diperlihatkan, tuan rumah ini, mungkin penggemar  koleksi patung-patung dan oleh kerana itu, patung-patung yang disusun rapi di dinding itu  dengan lampu-lampu yang menerangi bahagian gelap di rumah itu, telah memadai untuk  merasakan suasana sebuah lounge hotel yang ada di negara ini. Tambahan pula, dengan  pemasangan pendingin udara yang banyak, sudah jelas dan melengkapi untuk membuatkan  sebuah rumah yang suasananya seperti hotel.

Bukan sahaja pemilihan dinding dan lantai untuk menampakkan suasana hotel itu, tetapi  pemilihan lampu LED atau lampu neon, yang diletakkan di tangga dan juga lantai yang  berdekatan dengan tangga. Penggunaan lampu ini dapat menyinarikan kawasan gelap atau  malap yang berada di dalam rumah tersebut. Justeru, tidak semua kawasan di dalam rumah ini,  adalah malap tetapi ada juga yang cerah dan mendapat sinaran matahari. Kita boleh lihat,  pemilik rumah ini, membuat keputusan untuk menampakkan keceriaan di bahagian ruang tamu  rumahnya kerana di ruang tamu seharusnya kelihatan selalu cerah supaya tetamu sentiasa  merasa selamat jika datang ke rumahnya. Bak kata orang, rumah gelap memberi ketenangan,  rumah yang cerah, memberi keselamatan.

Secara kesimpulan yang saya dapat lihat dan memberi, adalah pemilik rumah ini  kebanyakkannya suka dengan konsep rumah yang berkaca kerana banyak corak marble yang  terdapat didalam rumah tersebut. Tidak lupa juga, pemilik rumah ini banyak menggunakana  elemen-elemen yang daapt mewujudkan suasana seperti berada di hotel dan kerana itu, rumah  biasa seperti itu, menjadi luar biasa.

Interior Design: Nu Infinity

Projek: The Light House


Ketahui Jenis Kerosakan Dinding Dan Cara Atasinya.

Dinding rumah merupakan elemen yang penting untuk sebuah rumah. Anda harus mengenal pasti keadaan dinding rumah anda. Terdapat beberapa permasalahan seperti dinding beralun, retak, rekah, senget, berlumut dan sebagainya. Bayangkan sekiranya anda perlu melihat semua defect ini setiap hari, ia pasti menyakitkan mata memandang dan menimbul kerisauan.

Disini IMPIANA ingin berkongsi sedikit tentang jenis-jenis kerosakan yang biasa berlaku pada dinding kediaman anda.

Sifat bata ialah ianya menyerap air. Jadi ia boleh menyerap air daripada bawah tanah. Biasanya ianya berlaku pada bahagian bawah dinding dan anda boleh rasa dengan menggunakan tangan.

Sebelum kerja mengikat bata dijalankan, DPC (damp proof course) hendaklah dipasang pada lapisan yang pertama. Tujuan DPC ialah untuk menghalang air daripada tanah untuk naik ke dinding bata. Kewujudan air dalam dinding boleh menggalakkan pertumbuhan lumut pada dinding.

Selain itu, dinding yang lembap boleh perpunca daripada berlakunya kebocoran pada paip di dalam dinding. Perkara ini boleh dipastikan dengan melihat sama ada dinding tersebut bersebelahan dengan tandas, dapur dan sebagainya.

Kerosakan jenis ini agak susah untuk dikesan. Anda perlu perhatikan betul-betul baru anda boleh mengesan kesan jenis ini. Seperti namanya ukurannya hanyalah selebar sehelai rambut sahaja.

Banyak faktor yang boleh menyebabkan kerosakkan jenis ini. Antaranya ialah :

– Dinding bata tidak dibasahkan sebelum kerja-kerja plaster menyebabkan air di dalam mortar diserap oleh bata dan menyebabkan berlakunya hairline crack pada plaster.- Rumah melalui proses untuk settle dan menyebabkan berlaku perbezaan pergerakan antara struktur utama rumah dengan dinding bata. Anda boleh lihat sekiranya hairline crack berlaku pada sambungan antara tiang / beam dan dinding bata.

Cuba letakkan tangan anda pada dinding dan gerakkan pada sepanjang dinding. Adakah anda dapat rasakan seumpama tedapat alunan pada dinding rumah anda? Jika ya, bermakna dinding rumah anda ada masalah ini.

Masalah ini biasanya berpunca daripada tukang plaster / lepa yang tidak mahir. Sekiranya wave pada dinding rumah anda sangat ketara, masalah ini boleh berpunca daripada kerja ikatan bata.

Untuk lebih pasti, boleh gunakan lampu suluh dan halakan cahaya daripada tepi dinding. Sekiranya dinding rumah beralun, anda boleh lihat bayang bagi kawasan yang beralun.

Dua kesan yang berbeza disini. Blistered adalah pop-up yang berlaku pada dinding. Biasanya disebabkan oleh nisbah campuran plaster yang salah dan ditambahkan dengan proses panas-sejuk pada dinding.

Bertampal-tampal atau patchiness pula disebabkan kualiti kerja yang tidak memuaskan. Anda boleh rasa dengan tangan, malah mungkin anda boleh lihat dengan mata keadaan berbelak-belak pada dinding anda.

Kalau anda perhatikan, kebanyakan kerosakan pada dinding berlaku pada lapisan plaster. Kenapa? Kerana kita tidak dapat melihat defect yang berada disebalik plaster. Mungkin kalau kita pecahkan lapisan plaster, banyak lagi kerosakkan yang boleh kita nampak.

Apa beza rekahan dengan retakan rerambut? Rekahan adalah istilah yang digunakan untuk keretakan yang serius. Sekiranya anda boleh melihat cahaya daripada sebelah luar dinding anda maknanya terdapat rekahan pada dinding anda.

Kesan jenis ini adalah lebih berbahaya kerana ianya menghadapi kegagalan pada struktur. Jadi anda boleh mengambil tindakan yang sewajarnya.

Namun begitu ianya boleh juga berpunca daripada kualiti kerja yang kurang memuaskan ataupun nisbah campuran mortar yang salah menyebabkan ikatan antara bata tidak kukuh.

Kunyit, selesai menggunakannya tidak kira lah kunyit hidup mahupun serbuk akan meninggalkan kesan terutamanya pada tangan, periuk, besin, pinggan dan pengisar. Masalah ini kerap menghantui suri rumah. Kalau yang terkesan pada tangan tu, bila Encik suami ajak keluar mesti malu sbb ada kesan kunyit kan.

Ada yang sampai sanggup sediakan pengisar khas untuk tujuan mengisar bahan-bahan yang melibatkan campuran kunyit. Kalau kena pada pinggan dan sudu pula, Sakit mata dibuatnya. Dah guna pelbagai cara untuk mengatasinya. Rendam dengan air panas, guna sabun basuh pinggan yang mahal namun masih gagal.

Untuk atasi masalah ini, Impiana kumpulkan petua-petua mudah untuk menghilangkan kesan kunyit pada peralatan dapur, pakaian, tangan dan pengisar. Selamat mencuba.

Hilangkan kesan kunyit pada baju

Petua 1
Jika anda baru perasan baju anda terkena kunyit malah kari, gunakan cuka dan lemon serta sedikit sabun pencuci baju. Letakkan sabun pencuci baju terus pada kesan kotoran dan biarkan selama 30 minit. Tambahkan cuka dan gosok dengan cermat. Apabila ia mula memudar, tambahkan perahan lemon agar menghilangkan bau cuka dan menyerlahkan seri pakaian. Pastikan kekotoran semua hilang barulah dimuatkan dalam mesin pengering.

Petua 2
Jika baju anda baru sahaja terkena serbuk kunyit, lekas-lekas tenyeh dengan serbuk pencuci. Sental dengan berus secepat mungkin dan bilas. Jemur di bawah panas terik.

Hilangkan kesan kunyit pada tangan

Petua 1
Bancuh soda bikarbonat sampai menjadi adunan seperti krim tangan atau ubat gigi. Lumurkan pada tangan dan sental perlahan-lahan.Kemudian bilas dengan sabun dan air bersih.

petua 2
Adakala rimas juga memasak menggunakan kunyit. Apatah lagi jika satu tangan kita menjadi kuning macam demam kuning pulak jadinya. Jangan panik. Gunakan minyak zaitun dan gosoklah dengan kain. Lebih bagus jika kain tersebut lembab jadi tidaklah terasa perit. Ada juga yang menggunakan scrub badan dan gosok perlahan-lahan.

Cara menghilangkan kesan kunyit Pada pengisar

Petua 1
Caranya, gunakanlah baking soda. Cara untuk membuatnya, campurkan baking soda dengan sedikit air dan gaul sehingga teksturnya menyerupai ubat gigi. Jika sudah siap, sapukan pes pada pengisar dan gosok, kemudian cuci dan bilas lah sehingga bersih.

Petua 2
Masukkan 1 cawan air panas dan 2 sudu makan cuka ke dalam pengisar dan biarkan 2 hingga 3 minit. Kisar air bancuhan cuka beberapa kali sehingga kesan kunyit tanggal.

Cara Hilangkan kesan kunyit pada periuk, pinggan, mangkuk dan sudu

Petua 1
Campurkan baking soda dengan air hingga menjadi pes atau seakan tekstur ubat gigi. Sental pinggan atau periuk yang ada kesan kunyit tadi dengan pes tersebut. Biarkan 1-2 minit baru dibilas.

Tidak lama lagi kita bakal menyambut perayaan Aidilifitri, jadi pasti ramai yang mahu menukar warna cat dinding rumah yang baharu. Bagi anda yang ingin menukar warna cat dinding rumah sendiri, tidak perlu lagi menggunakan cara lama untuk melakukannya.

Jika sebelum ini, anda masih mengecat dinding rumah dengan menggunakan alatan berus cat jenis ‘Roller’ tetapi kini sudah ada cara yang lebih mudah boleh anda lakukan.

Apa kata anda menggunakan mesin penyembur cat seperti ini untuk mengecat dinding di rumah anda. Penggunaan mesin penyembur cat ini bukan sahaja memudahkan kerja mengecat anda, tetapi ia juga membolehkan anda mendapatkan hasil cat yang lebih sempurna dan cantik.

Bukan itu sahaja, dengan menggunakan mesin penyembur cat ini juga, ketebalan warna cat pada permukaan dinding akan lebih sekata berbanding dengan penggunaan alat ‘Roller’ dan ia sememangnya amat mudah untuk dikendalikan.

Dari segi harganya pula, tidak begitu mahal dan sangat berpatutan. Anda boleh mendapatkan mesin penyembur cat ini dengan harga anggaran sekitar RM63.90 sehingga RM89.90 sahaja.

Foto: Facebook Pemburu Tiket Murah

Pasangan yang bagus adalah pasangan yang mampu memberi nilai positif di dalam ruang. Macam pasangan duet menyanyi. Pasangan yang dimaksudkan adalah pasangan warna yang lazim membuat kita pening. Apakah padanan yang paling tepat untuk kita. Ada di kalangan kita tidak suka teknik padanan harmoni, matching- matching…..bukan style mereka…siapa sangka warna yang tidak pernah anda duga dipadankan mampu mewujudkan magis….

Ini adalah antara pilihan padanan warna menarik untuk anda…

Turquoise + Pink

Pesona penuh keriangan dan sweet. Rona lembut dan ceria melambangkan jiwa yang positif dan berani mencuba. Bagaikan bunga teratai dan daunnya di tengah tasik. Keindahan dua rona ini cukup memukau ruang kediaman anda. Padankan di ruang kamar anda dengan gaya scandinavian, tropika atau kontemporari, wow! Memukau!

Idea penuh terancang dan berani. Unik dan memberi ipak mewah dan eksklusif

Pilihan warna yang melambangkan keindahan pantai dan dasr laut yang indah.

Ruang nampak penuh eksotik , berani dan kreatif dengan padanan warna serta corak.

Nada pastel juga memberi tenaga positif

Coklat + Emas

Tidak perlu banyak emasnya, cukup sekadar menghidupkan suasana agar elemen coklat tidak memberikan mood suram.

Elegan, penuh berbudaya dan megah. Selalunya rona jingga akan menggantikan emas jika tidak mahu benda berkilau. Anda boleh memilih padanan ini untuk ruang akan yang menggunakan kayu mewah atau ruang tamu. Padanan bijak ini boleh dilakukan antara perabot dan aksesorisnya. Emas itu boleh datang dari aksesori tembaga macam barang antik atau tradisi. Simple!

Perang tua memberi elemen maskulin dan klasik. Imbangan rona terang dan gemerlapan, mengurangkan rasa kejung pada tata hias.

Kelabu + Kuning

Umpama sekuntum bunga kuning di tengah padang salju..itu inspirasinya.

Satu lagi ilham eksklusif. Warna yang agak berat tetapi mempunyai nilai riang dan serius di dalamnya. Anda yang mahukan gaya english modern atau  country mungkin boleh mencuba kelainan daripada ilham seumpama ini. Bunyinya macam pelikkan tetapi dari aspek visual ia sememangnya unik dan tidak jemu dipandang.

Kelabu memberi ipak moden dan dilembutkan dengan rona kuning.Jadi ruang tidak nampak membosankan.

Clean cut, kemas dan sweet.

Padanan bersahaja dan nampak hidup. Kunning memberi keseimbangan pada ruang kelam ini.

Coklat + Turquoise

Ruang sebenarnya dihias ringkas tetapi nampak terisi mewah dan ideal.

.Mewah, menggoda dan moden . Pertemua dua elemen kuat dalam satu medium memberikan pelbagai perspektif pada padanan coklat dan turqoise ini. Ia memberi satu kepuasan pandang dan memberi kefahaman baru kepada anda yang ragu-ragu mencuba bermain dengan warna. Anda yang sukakan gaya moden klasik, english kontemporari malah moden boleh mencubanya.

Padanan yang kreatif dan bermain dengan tone. Tetapi masih menyerlah nilai elegan dan mewah.

Tidak perlu banyak, cukup sebuah dinding bagi menghidupkan tata hias coklat ini.

Simple tetapi jelas nampak elemen mewah dan artistik pada padanan warna ini.


Sentiasa In Trend. Ini 6 Sebab Tak Rugi Kalau Bina Rumah Ada Elemen Kayu

Kayu merupakan bahan yang sentiasa in trend. Walaupun pelbagai konsep baru yang datang dan pergi, setiap satunya boleh dipadankan dengan kayu. Jadi tidak hairanlah jika material ini akan sentiasa mendapat tempat dihati pengguna. Selain gayanya yang tidak lapuk dek zaman, kayu juga merupakan bahan semulajadi yang versatile. Terdapat banyak kegunaan kayu yang dapat kita manfaatkan dalam kehidupan seharian. Banyak lagi faktor-faktor yang menjadikan kayu salah satu bahan yang masih kekal digunakan sehingga ke hari ni. Jadi mari kita selami elemen-elemen yang menjadikan material kayu ini menarik dan timeless.

Memiliki Nilai Seni Tersendiri
Rumah kayu dikatakan mempunyai nilai estetika semulajadi yang mampu bertahan dalam jangka masa yang lama. Warna natural kayu dan urat yang menarik juga menambah elemen kesenian yang sentiasa menjadi pilihan pemilik.

Memberikan Suasana Yang Nyaman
Rumah kayu tak kira moden atau tradisional sememangnya akan dapat memberikan persekitaran yang lebih selesa dan juga segar. Aliran udara yang lancar datang dari material itu sendiri juga dapat memastikan kediaman sentiasa berada dalam keadaan yang sesuai untuk didiami.

Menghadirkan Penampilan Yang Unik
Semakin sulit corak atau ukiran kayu yang digunakan, semakin tinggi pula nilai seni yang dimiliki rumah tersebut. Rumah kayu mempunyai penampilan yang unik dan menarik serta dapat memikat hati sesiapa pun yang melihatnya.

Material Kedap Bunyi
Bagi anda yang menggemarkan ketenangan dan menginginkan privasi, material kayu adalah salah satu bahan yang patut anda pertimbangkan. Kayu merupakan penyerap bunyi yang baik dan boleh menjadi pelaburan yang tepat buat anda menciptakan suasana yang aman di rumah.

Pelaburan Yang Bijak
Seperti yang sudah dikatakan pada perenggan sebelum ini, rumah kayu tidak hanya dapat dimanfaatkan sebagai kediaman impian tetapi juga sebagai pelaburan bijak. Ini adalah kerana rumah kayu yang kukuh dan tahan lama digabungkan bersama reka bentuk yang menarik akan dapat meningkatkan daya penarik rumah tersebut. Dan sudah tentu nilainya juga akan meningkat, menjadikannya sebuah pelaburan buat masa hadapan.

Struktur Tahan Gempa
Rumah kayu dikatakan memiliki daya tahan yang cukup baik terhadap gempa. Sifat kayu yang dikatakan elastik menjadikannya lebih tahan dan kebal dalam situasi gempa, berbeza dengan material binaan lain yang lebih mudah runtuh dan mendatangkan bahaya.

KEBURUKAN

Kos Yang Agak Tinggi
Buat anda dengan bajet yang minimum, material kayu bukan lah pilihan yang tepat. Ini kerana kekurangan sumber kayu telah mempengaruhi harganya sehinggakan menjadi semakin mahal dan hampir mustahil untuk memiliki sebuah kediaman yang dibina dengan 100% kayu.

Proses Pekerjaan Rumit
Tidak seperti batu bata yang di ‘ikat’ menggunakan simen, proses pemasangan kayu adalah amat rumit dan hanya boleh dilakukan pakar. Selain harga kayu yang mahal, bayaran upah membina daripada material kayu sudah tentunya lebih mahal kerana prosesnya yang susah.

Risiko Kebakaran
Perkara yang bukan lagi rahsia. Kayu merupakan bahan yang tidak tahan haba atau panas jadi ia bukanlah penebat yang baik. Satu kepincangan daripada material ini ialah jika berlaku kebakaran, segalanya akan dengan mudah dijilat api.

8 Tip pilih Kerusi Dan Sofa Untuk Ruang Tamu Kecil. Kita adakala terlalu bercita-cita besar mahu menghias ruang yang ada dengan segah mungkin yang mana selalu lebih molek diabadikan di ruang yang luas.

Namun apabila berhadapan dengan ruang sempit, kita perlu tahu teknik menghias dengan betul agar yang dibeli boleh dipakai, selesa dan ruang tampil ideal serta sedap mata memandang.

Jom IMPIANA bawa anda macam mana nak pilih sofa yang betul. Bukan mudah ye nak pilih sofa yang terbaik untuk ruang yang tehad.

1. Carilah sofa di bawah pinggang ketinggiannya. Ini bagi tidak menghalang pandangan mata perhadap keluasan ruang

2. Carilah sofa dua tempat duduk sebagai sofa utama.

3. Tidak salah memilih sofa yang terang warnanya. Putih gading atau rona krim dilihat warna paling idea di samping rona pastel.

4. Pilihlah meja makan untuk empat orang. Selain daripada bentuk empat segi sama, anda boleh memilih meja makan bulat. Cuma kini meja makan boleh diubah saiznya untuk enam tempat duduk.

5. Elakkan memilih kerusi meja makan lebih tinggi dari aras meja. Ini hanya akan menyesakkan pandangan. Paling menarik jika anda memilih bangku panjang sahaja seperti di kantin sekolah yang kini menjadi trend di kalangan pereka.

6. Elakkan membeli sofa satu set yang sama. Ia hanya menjadikan ruang bertambah terkongkong.

7. Kusyen dempak, ala konsep tempat duduk kediaman arab pun dilihat sesuai kerana tidak menggunakan banyak ruang.

8. Jika masih menyimpan kerusi kayu ala retro yang kecil saiznya juga boleh diulang pakai kerana tidak menggunakan banyak ruang.

Jual beli hartanah, jangan sampai tertipu, elok dapatkan khidmat nasihat peguam/ejen hartanah. Dalam urusan jual beli hartanah, ramai yang masih belum cukup ilmu atau belum betul-betul faham tentang selok belok pembelian dan penjualan hartanah.

9 PENYELEWENGAN DAN KESESATAN DALAM URUSAN JUAL BELI HARTANAH

Sebagai seorang pembeli atau penjual hartanah, kita perlu waspada terhadap penyelewengan dalam urusniaga hartanah. Penyelewengan ini boleh menyebabkan masalah dan kerugian besar kepada semua pihak yang terlibat.

Berikut adalah beberapa bentuk penyelewengan yang perlu dihindari:

1. JUAL HARTANAH YANG TIDAK MEMPUNYAI GERAN

Jual beli hartanah tanpa geran adalah salah satu penyelewengan yang sering berlaku. Geran adalah bukti sah pemilikan hartanah, dan tanpa geran, pembeli mungkin tidak akan mendapat hak milik sepenuhnya atau mungkin hartanah tersebut tidak sah untuk dijual. Duit lebur!

2. SCAMMER JUAL HARTANAH ORANG LAIN

Tindakan menjual hartanah yang sebenarnya dimiliki oleh orang lain tanpa pengetahuan pemilik berdaftar adalah perkara yang akan berleluasa setiap kali ekonomi negara merudum dan kebiasannya dijual dengan harta yang menggiurkan. Awas juga dikala ekonomi stabil.

3. ENGGAN BUAT PENYEMPURNAAN PINDAH MILIK WALAUPUN GERAN SUDAH MEREPUT DI PEJABAT PEMAJU PERUMAHAN SUDAH 10 TAHUN

Kelalaian dan berlengah-lengah untuk membuat penyempurnaan pindah milik adalah satu bentuk “penyelewengan” kepada diri sendiri yang akhirnya menyebabkan kekecewaan dan penyelesalan di kemudian hari.Perlu juga menanggung kos hingga 10 kali ganda bila pemaju gulung tikar.

4. PUSH-PUSH PENJUAL ATAU PEMBELI MENANDATANGANI PERJANJIAN TANPA SEMPAT MEREKA PERHALUSI KANDUNGAN PERJANJIAN

Penyelewengan lain adalah apabila pihak-pihak yang terlibat ditipu atau dipaksa untuk menandatangani perjanjian tanpa sepenuhnya memahami terma dan syaratnya. Ini boleh membawa akibat buruk dan merugikan pihak yang tidak bersalah.

5. TERMA PERJANJIAN YANG BERAT SEBELAH

Penyelewengan dalam urusniaga hartanah juga berlaku apabila terma perjanjian dibuat secara tidak adil dan menguntungkan pihak satu lagi. Satu pihak mengambil kesempatan dan merugikan pihak yang satu lagi.

6. PENYALAHGUNAAN SURAT WAKIL KUASA PENUH UNTUK MENGAUT KEUNTUNGAN BERGANDA

Pelabur hartanah licik memanipulasi pemilik/penjual untuk menandatangani surat wakil kuasa penuh yang tidak boleh dibatalkan (Full and Irrevocable Power of Attorney) adalah tindakan penyelewengan yang serius.

7. TIDAK AMANAH DALAM URUSAN PEMBAHAGIAN DAN PENGURUSAN HARTA PUSAKA

Penyelewengan dalam urusan pembahagian dan pengurusan harta pusaka adalah tindakan yang tidak bertanggungjawab dan mengganggu keadilan bagi pihak-pihak yang berkepentingan.

8. AMBIL KOMISYEN ATAU UNTUNG ATAS ANGIN MELEBIHI HARGA JUALAN HARTANAH TANPA PENGETAHUAN PEMILIK BERDAFTAR

Mendapatkan komisen atau keuntungan tanpa pengetahuan dan persetujuan daripada penjual adalah bentuk penyelewengan yang tidak bermoral dan melanggar integriti urusniaga hartanah.

9. PENJUAL MELETAKKAN HARGA JUALAN HARTANAH MELEBIHI NILAIAN PASARAN

Mengecilkan atau meletakkan nilai hartanah melebihi nilai sebenar adalah bentuk penyelewengan dalam urusniaga hartanah yang boleh membawa kepada ketidakadilan dalam transaksi jual beli.

Elakkan diri dan orang tersayang daripada terlibat dengan penyelewengan dan memanipulasi dan dimanipulasi dalam urusan membabitkan hartanah. Penting untuk anda sentiasa berwaspada, berhati-hati dan beretika dalam setiap urusan hartanah untuk mencegah masalah dan kerugian di masa depan.

Adalah penting untuk mendapatkan nasihat profesional dan berpengetahuan dalam urusan guaman hartanah untuk memastikan urusniaga berjalan dengan lancar dan sah. Jangan ragu untuk meminta bantuan dan khidmat nasihat daripada peguam atau ejen hartanah yang boleh dipercayai jika perlu. Khidmat nasihat itu percuma, penyesalan itu tidak percuma.

Warna dinding bilik tidur boleh mempengaruhi perasaan seseorang. Oleh itu, pemilihan warna yang sesuai adalah penting bagi menghasilkan suasana yang tenang. Kali ini akan dibincangkan mengenai tips memilih warna dinding bilik tidur.

Tips memilih warna dinding bilik tidur yang dapat mengurangkan tekanan adalah seperti berikut:

1. Warna Biru Air
Warna biru mampu memberikan ketenangan kerana warnanya seolah-olah warna langit dan air. Apabila melihat warna biru, tekanan darah akan menurun dan degupan jantung akan stabil.

2. Warna Hijau Lembut
Warna hijau lembut atau hijau kekuningan adalah menenangkan. Hijau juga terapi yang baik untuk mata anda.

3. Warna Merah Jambu Lembut
Warna merah jambu lembut mampu menjadikan ruangan di dalam rumah kelihatan lebih santai dan tenang.

4. Warna Kelabu dan Beige
Warna kelabu dan beige adalah warna neutral. Kelabu juga mampu menampakkan ruang kelihatan lebih luas.

Oleh itu, suasana bilik tidur seharusnya tenang kerana ia adalah ruang untuk kita berehat setelah penat seharian bekerja. Diharapkan perkongsian tips memilih warna dinding bilik tidur ini bermanfaat untuk panduan anda.


Buat Sendiri “Self Watering Pot” Dari Bakul RM 2.10

Bahan-bahan:
Pasu tanpa lubang
Penapis
Paip PVC
Span

Sistem Aquaponic mampu memberi pulangan lumayan kepada pengusaha jika diusahakan mengikut kaedah yang betul.
Nak jadi pengusaha URBAN Farming?
JOM Belajar teknik yang betul dengan Mommy Mai.
SMART FARMING, Cara Mudah Bercucuk Tanam Dengan Aquaponic.

Tarikh : 4 Disember 2021 (Sabtu)
Masa : 3.00 – 4.00 petang

Cara-cara:

1. Bekas penapis plastik dipotong untuk dapat ketinggian 3 inci. Kegunaan bekas penapis plastik untuk dijadikan pemisah antara tanah dan air takungan.

2. Potong paip PVC 1/2 hingga 1 inci. Tujuan paip PVC diletakkan didalam pasu sebagai saluran air. Bekas penapis plastik menjadi pemisah antara tanah dan takungan air.

3. Potong kain kraf Felt ikut saiz bulatan bekas penapis plastik.

4. Buat tanda had maksimum level takungan air.

5. Buat lubang air lebihan @ overflow. Pastikan kedudukan lubang ini dibawah level maksimum yang ditanda supaya ada sedikit ruang udara diantara takungan air dan tanah.

6. Potong paip PVC 2 inci untuk dijadikan saluran overflow

7. Contoh pemasangan paip over flow

8. Paip saluran overflow

9. Tutup penapis dengan felt dan tuang tanah ke dalam pasu

10. Pindah pokok ke dalam pasu

11. Tuang air ke dalam saluran paip sehingga air keluar di saluran overflow

Bagi mendapatkan tanaman yang hidup subur, pelbagai perkara yang perlu pemilik peka. Selain menyiram dan memastikan tanaman mendapat pencahayaan yang cukup, terdapat beberapa faktor lain yang mempengaruhi kesihatan tumbuhan tersebut. Salah satunya termasuklah penggunaan baja.

Malangnya, kebanyakan baja yang terdapat dipasaran mungkin mengandungi bahan kimia yang kita tidak tahu baik buruknya. Jadi buat anda yang sedang menjinak-jinakkan diri bercucuk tanam dirumah, pastikan baja yang diguna adalah selamat dan tidak memberi kesan buruk pada pokok dan juga diri.

Terdapat perkongsian menarik dari Ummi Haziq yang dapat membantu anda mendapatkan pokok subur tanpa menggunakan baja yang mengandungi bahan kimia. Mari kit asemak..

Atas permintaan kawan-kawan yang baru mula berjinak jadi ahli kebun sekangkang kera, saya ingin kongsikan rahsia cara buat baja semulajadi a.k.a MOL (Mikro Organisma Lokal)
Yang penting semua bahan organik untuk pokok yang ditanam sendiri. Bebas racun dan bahan kimia.

BAHAN-BAHANNYA ;

1. 1kg bawang india atau bawang merah
2. 1kg gula merah

CARA-CARANYA ;

1. Cincang bawang merah

2. Letakkan gula merah kedalam bekas berselang seli dengan bawang dan diakhiri dengan gula merah

3. Tutup bekas dengan tisu dapur dan tutup @ boleh juga just ikat dgn kain (untuk pengudaraan dan juga elakkan dimasuki lalat)

4. Tandakan tarikh

5. Selepas seminggu boleh ditapis dan diambil cairan sahaja

*Lebihan bahan tapis boleh buang di sekeliling umbi2 pokok dgn jarak sejengkal dari pokok.

PENGGUNAAN ;

1. 5ml utk satu liter air tanpa klorin (untuk elakkan mikroorganisma mati), gunakan air hujan atau air perigi atau sungai,air cuckoo, air coway atau yg seangkatan.
2. Semburkan pada daun, batang dan media tanaman.

*Untuk mol bawang putih juga kaedah yg sama.
*Mol bawang merah utk menggalakkan pertumbuhan akar
*Mol bawang putih utk kawalan serangga secara organik.

SELAMAT MENCUBA!

Umum tahu, Kulit telur dan kulit pisang banyak khasiatnya untuk tanaman. Kulit telur merupakan sumber kalsium terbaik buat tanaman terutamanya untuk proses pertumbuhan. Tambahan, tanah yang mempunyai pH yang rendah menunjukkan kandungan kalsiumnya sedikit. Oleh itu, taburan serbuk kulit telur yang menggandungi kalsium adalah penyelesaian yang paling mudah.

Kulit pisang pula mengandungi potassium yang tinggi yang merupakan kunci nutrisi paling diperlukan oleh tanaman. Kulit pisang yang telah dikeringkan mengandung 42% potassium lebih banyak dari tinja haiwan yang dijadikan sebagai baja.

Cuba bayangkan gabungan dua bahan sisa yang sering dibuang ini diaduk ke dalam medium tanaman anda? sudah pasti, tanaman yang dihasilkan lebih sihat dan subur tanpa penggunaan atau tambahan bahan kimia yang digunakan secara konvensional. Cuba lihat hasil tanaman yang ditanaman menggunakan kulit pisang kering dan kulit telur yang dicampur di dalam medium tanaman

Use banana peels and eggshell to grow rock lotus

Pokok betik antara tanaman buah yang paling mudah untuk dikesan kehadiran penyakit. Kebiasaannya, ancaman mudah berlaku ketika musim hujan. Jika rawatan tidak dilakukan secara rutin, pokok betik terdedah pada pelbagai penyakit. Sedangkan tanaman yang dirawat juga mengalami masalah, ini kan pula tidak dirawat langsung.

Antara jenis penyakit yang kerap mengancam pokok betik di musim hujan adalah seperti:

1. Busu akar
Masalah busuk akar mamang agak sukar untuk dikesan kerana ia berada di dalam medium tanah. Ia berpunca daripada bakteria phytophthora palmivora.

Tanda-tanda jangkitan mula menyerang apabila bawah daun layu, menguning kemudian dan berkedut atau kerinting. Daun yang muda pun menunjukkan gejala yang sama

2. Busuk batang
Penyakit ini berpunca daripada bakteria yang sama menyebabkan masalah buruk akar. Jika di peringkat awal akar membusuk tidak dirawat, ia akan melarat kepada bahagian batang pula.

Masalah atau penyakit ini lebih mudah untuk dikesan. Kebiasaanya berlaku di bahagian pangkal batang. Akan kelihatan batang yang rosak. Lama kelamaan bahagian yang dijangkiti tadi akan merompong dan menyebabkan ia mudah patah

3. Penyakit buah rosak
Busuk buah berpunca daripada kehadiran fungus Colletotrichum gloeosporioides. Disebabkan keadaan yang sentiasa lembap, ia akan menggalakkan pertumbuhan kulat ini.

Kehadiran kulat pada buah betik dapat dikesan apabila kelihatan luka atau lebam kecil pada permukaan buah berbentuk bulat. Peringkat awal ia akan mengeluarkan getah. Lama kelamaan bahagian tersebut akan mengeras. Ada juga bahagian yang dijangkiti menajdi besar hingga menyebabkan buah membusuk apabila tiba masa matang

4. Daun layu
kehadiran bakteria Bacteria papayas akan menyebabkan daun yang masih muda pun mengalami keguguran. Peringkat awal, daun akan terkulai dan mula menguning sebelum gugur walaupun bahagian daun yang lain dalam satu pokok kelihatan sihat.

Jika langkah pengawalan tidak dilakukan segera, bahagian pucuk juga akan dijangkiti dan membusuk seluruh pokok

5.Papaya mosaic virus
Warna daun betik menjadi tidak rata dan kasar disebabkan oleh kehadiran papaya mosaic virus (PMV) Kehadirannya menyebabkan perkembangan dan pertumbuhan daun terbantut. Jika langkah kawalan tidak diambil segera, ia akan menyebabkan masalah produktiviti buah betik.

Tip mencegah serangan penyakit betik ketika musim hujan

1. Perbaiki saliran atau sebaiknya sediakan laluan mahupun longkang sementara di antara pokok untuk memudahkan air hujan di hbawa kelaur dari kawasan betik.

2. Bila kelihatan ada pokok yang diserang penyakit, segera buang hingga ke bahagian akar pokok yang dijangkiti. Sebaiknya dimusnahkan sepenuhnya pokok tersebut dengan cara membakar. Ia bagi mengelak dari bakteria atau virus yang dijangkiti merebak ke tanaman lain

3. Mencegah dengan menggunakan semburan serangga sebaiknya secara organik. Namun jika cara organik kurang ampuh, boleh cuba gunakan racun kimia namun dalam nisbah yang amat minimum


Betul Ke Durian Belanda Boleh Menyebabkan Parkinson

Sebelum ini viral mengenai ulasan Dr. Amalina yang mengatakan bahawa ” Tiada Kajian Atau Bukti Sains Yang Dapat Mengesahkan Bahawa Durian Belanda Boleh Merawat Kanser”

Malaysians’ new obsessions : Durian belanda can cure cancer. No! It CANNOT cure cancer. Based on in-vitro and animal studies, there are some positive results to show that it can kill cancer cells.

Namun, Laman tertarik dengan satu thread yang dinyatakan oleh Doktor Hot ini bahawa durian belanda juga boleh menyebabkan neurodegenerative disorder like Parkinson’s disease. Betul ke?

However, there are also studies to show that ‘durian belanda’ could also cause neurotoxicity and it could lead to neurodegenerative disorder like Parkinson’s disease.

Buah durian belanda atau nama saintifiknya Annona muricata merupakan ahli keluarga Annonaceae. Ia dikatakan berasal dari negara tropika di benua Amerika dan Carribean. Buah durian belanda kaya dengan sebatian kimia dari kelas acetogenin dan isoquinoline alkaloids. Acetogenin merupakan sebatian kimia yang aktif membunuh sel kanser dalam kajian piring petri dan ke atas model haiwan. Acetogenin antara sebatian kimia semulajadi yang ditemui berpotensi membunuh sel kanser.

Kajian epidemiologi di Guedelope mengaitkan pengambilan buah durian belanda yang tinggi dengan episode atypical parkinsonism dan PSP (progressive supranuclear palsy) di kalangan pesakit (Caparros-Lefebvre & Elbaz,1999). Durian belanda mengandungi sebatian kimia acetogenins dan isoquinoline alkaloids, yang memberikan kesan toksik kepada neuron manusia. Annonacin, sebatian kimia dari kelas acetogenin menyebabkan ketidakseimbangan hormon di otak dan menyebabkan abnormaliti (Champy, et al., 2004).

Namun begitu acetogenin boleh menyebabkan kesan toksik pada neuron dan menyebabkan degenerasi neuron pada dos serendah 50 uM/L (Potss, et al., 2012) dalam ujian piring petri. Jika di ektrapolasi kepada manusia yang mempunyai isipadu darah sebanyak 5L, 149 mg annonacin sudah cukup untuk memberikan kesan neuotoksik kepada manusia. 1 kg buah durian belanda, dianggarkan terdapat 525 mg annonacin (Champy et al., 2005). Harus diingat, kandungan annonacin boleh berbeza-beza mengikut lokaliti pokok berkenaan.

Jika 2.5g daun durian belanda direbus selama 10 minit, dianggarkan terdapat sekitar 56 mg annonacin dalam air rebusan tersebut (Champy, et al., 2005). Di dalam kajian terbaru, ekstrak daun durian belanda menggunakan pelarut etanol dan methanol menghasilkan sehingga 300 mg annonacin bagi setiap kg berat daun (de Morais et al., 2017). Namun produk berasaskan daun durian belanda yang menggunakan kaedah ekstrak yang berbeza dari kaedah rebusan air boleh menghasilkan  lebih tinggi kandungan annonacin.

Selain itu, durian belanda mengandungi sebatian kimia dari kelas isoquinoline terutama rotenone. Rotenone  memberikan kesan toksik kepada sel neuron manusia. Ia boleh menghalang reseptor dopamine pada dos serendah 18 mikrogram per mL di dalam kajian piring petri (Annie, et al., 2002). Jika manusia dewasa mempunyai 5L darah, kandungan annonacin sebanyak 90,000 mikrogram, iaitu bersamaan dengan 90mg boleh memberikan kesan toksik kepada neuron manusia.

Walaubagaimanapun, harus diingat kajian dalam bentuk piring petri tidak semestinya diterjemahkan secara langsung ke atas manusia. Ada beberapa fakta yang perlu diterjemahkan iaitu  kebolehan sebatian annonacin dan rotenone di dalam sistem pencernaan manusia. Adakah sebatian ini kekal dalam bentuk asal sehingga sampai ke neuron otak manusia? Tetapi disebabkan sebatian kimia ini wujud dalam komposisi yang tinggi di dalam buah dan daun durian belanda, faktor keselamatan harus diambil kira sekiranya ada yang berminat untuk mengambil buah dan daun durian belanda dalam kuantiti yang banyak dan secara berterusan.

Walaupun terdapat beberapaka kajian klinikal skala kecil terhadap ekstrak daun durian belanda untuk rawatan kanser dan diabetes, kajian masih belum konklusif untuk menunjukkan ia berkesan. Di samping itu, ekstrak yang dugunakan mungkin telah diproses dengan cara kandungan sebatian kimia yang memberikan kesan neurotoksik berada dalam komposisi yang rendah atau telah disingkirkan.

Sumber: https://www.drcheputeh.com/

Pokok yang dikatakan berasal dari Amerika Latin, ini banyak dijumpai hidup liar di kawasan semak dan kawasan yang terbiar di negara kita. Karakter pokok yang menarik dan berbunga biru yang terserlah di tangkai bunga muda yang berukuran 4-5 inci itu, sedikit sebanyak memberikan gambaran seperti ‘ekor ular’.

Namun, disebalik morfologinya yang menarik dan nama tempatan yang sangat unik, pokok ni mempunyai dalam khasiat perubatan yang sangat bagus antaranya mampu merawat cirit-birit, luka-luka kecil, bengkak, sakit gigi, merawat dari gigitan haiwan berbisa, bisul juga bertindak sebagai antioksidan yang baik.

Mengikut hasil kajian yang dilakukan secara saintifik dan klinikal, pokok ini juga merupakan salah satu bahan yang digunakan dalam menghasilkan ubat bius.

Pokok yang paling mudah dibiakan melalui biji benih ini, ianya merupakan tanaman saka yang edibel (boleh dimakan) tetapi hendaklah diproses dahulu sebelum digunakan untuk dimakan ataupun dimasak. Ada yang menggunakan daunnya di potong hancur dan kemudian digunakan dalam masakan.

Apapun, kita perlulah mendapakant nasihat dari mereka yang berpengalaman dalam mengendalikan pokok ini dan juga pakar perubatan, sebelum menggunakannya dalam perubatan.

Pokok yang banyak khasiat ini, kita boleh tanam dalam bekas tanaman seperti pasu dan ianya boleh menjadi salah satu elemen hiasan yang menarik untuk laman kita. Selain daripada itu, pokok ini juga sesuai untuk dijadikan pokok pagaran di laman kita.

Dengan keunikan dari segi nilai estetikanya yang ada pada pokok ini dan juga mempunyai fungsi yang menarik, pokok yang dahulunya tumbuh meliar di sekeliling kita, boleh menjadi salah satu pokok hiasan yang cantik di laman kita dan boleh dijadikan sebagai koleksi tanaman yang mesti ada dalam membina taman bertema seperti Taman Herba dan juga Taman Rempah -ratus.

Ini secara tidak langsung dapat memastikan agar tanaman ini tidak pupus pada masa akan datang dan boleh menjadi rujukan kepada generasi muda. Bersama kita menghayati keindahan tanaman yang ada di sekeliling kita.

Rencana Oleh : Muhamad Adli Salihin bin Samsudin @ Abg Edd
Jabatan Pertanian Malaysia

Sebenarnya, ada spesies strawberi yang sesuai untuk ditanam di tanah rendah Malaysia yang tidak memerlukan kaedah rumah hijau pun. Anak benihnya yang mudah didapati secara online juga menyebabkan tanaman ini kian menjadi popular. Namun anda perlu pastikan perkara-perkara tersebut perlu dipatuhi bagi menjadi habitat sempurna untuk tanaman ini:

Strawberi memerlukan medium tanaman yang peroi dan bersaliran baik. Yang menjadi keutaman ialah medium tersebut mampu memegang kelembapan dalam jangka masa yang lama. Kebanyakan nurseri menggunakan sabut kelapa yang telah dirawat sebagai medium tanaman tanpa tambahan bahan lain. Ini kerana sifat sabut kelapa yang ringan serta mampu mengekalkan kelembapan amat sesuai dengan kondisi pokok strawberi. Secara tidak langsung sabut tersebut berupaya menjadi baja kompos.

Pokok strawberi memerlukan pH yang seimbang dengan keperluannya. Untuk mendapatkan saiz buah yang optimum, pH ideal untuk tanaman ini adalah antara 5.5 hingga 7.

Pokok strawberi memerlukan pencahayaan sekurang-kurangnya 4 jam sehari untuk iklim malaysia. Berbanding di negara beriklim sejuk, strawberi perlukan pengamatan cahaya minimum 6 jam sehari. Namun tidak terlalu terus. Letakkan di kawasan separa teduhan. Oleh itu, strawberi sesuai ditanam di ruang anjung kediaman.

Pokok strawberi tidak suka tumbuh secara berhimpit. Ia akan mengakibatkan kesukaran penghasilan bunga dan secara tidak langsung memberi kesan kepada hasil buah. Hal ini terjadi disebabkan apabila pokok terlalu berhimpit, bahagian bawah atau pangkal pokok yang menghasilkan kudup bunga mengalami kesukaran menerima cahaya matahari. Oleh itu, jarak bagi setiap tanaman perlu dikekalkan sekurang-kurangnya 20 inci setiap satu.

Jika anda menggunakan sabut kelapa sebagai medium tanaman, penyiraman boleh dilakukan apabila medium kelihatan kering atau jika perlu. Perlu diingat,strawberi memerlukan medium tanaman yang sentiasa lembap bukan basah tau. Jika terlalu banyak air, ia akan merosakkan akar serta menggalakkan pertumbuhan kulat. Siraman paling perlu dijaga ketika buah sedia dipetik. 3-5 hari sebelum dipetik, penyiraman perlu dikurangkan untuk mengelak buah masam.

Pokok strawberi paling sesuai dengan baja cecair kerana ia lebih mudah diserap. Tambahan pula, sistem akar strawberi yang terlalu pendek sukar menyerap atau mencapai baja jenis slow release. Baja kimia yang sesuai digunakan untuk strawberi adalah larutan 12:12:12 untuk tujuan tumbesaran pokok manakala larutan 15:15:15 digunakan untuk penggalak buah. Pembajaan perlu dilakukan sekurang-kurangnya dua minggu sekali. Namun AWAS! Baja kimia bersifat panas dan mudah merosakkan akar pokok. Oleh itu, penggunaan baja dan racun kimia perlu minima.

Seeloknya, pokok strawberi sesuai menggunakan baja organik. Walaupun produktivitinya tidak optimum, jangka hayat tanaman lebih tahan lama berbanding penggunaan baja kimia.

Daun pokok strawberi perlu dipangkas setiap bulan. Sebaiknya, 7-9 daun sahaja yang dibenarkan  bagi setiap pokok. Ini kerana, jika daunnya terlalu banyak penghasilan buah akan terganggu. Ia disebabkan oleh permukaan bawah batang pokok yang menghasilkan daun, sulur dan bunga terlindung dari cahaya matahari. Lebih kerap anda memangkas, lebih banyak sulur dan buah yang dapat anda hasilkan. Selain itu juga, bilangan sulur perlu dikurangkan untuk membolehkan hasil buah lebih banyak.

Sama seperti situasi yang di alami oleh pemilik sebuah superlink house yang terletak di pusat bandar Kuala Lumpur. Outdoor living yang disediakan oleh pemaju amat terhad di sebabkan kekangan ruang ditambah pula nilai hartanah yang tinggi di kawasan tersebut. Hanya ruang anjung di bahagian hadapan dan belakang sahaja yang disediakan oleh pemaju sebagai outdoor space.

Pemilik yang merupakan kenalan lama yang turut pernah mendapatkan khidmat reka bentuk dari Neoh dan Andy satu ketika, dahulu telah memberi kepercayaan penuh kepada mereka untuk menyelesaikan masalah yang dihadapi. Ini kerana pemilik mahukan kediaman yang tampak hijau dan menenangkan apabila mereka sekeluarga berada di rumah.

Sistem Taman Vertikal

Berdasarkan eksperimen yang telah dilakukan selama dua tahun dalam membentuk sebuah struktur vertivcal garden yang bersesuaian dengan iklim Malaysia, ia tidak menjadi masalah kepada pereka untuk menyiapkannya dalam tempoh masa lebih kurang dua hari. Memandangkan binaan asal tidak mempunyai dinding solid, pereka terpaksa membina sebuah panel berukuran 5 meter x 2.5 meter yang diperbuat daripada keluli tahan karat dan ringan.

Penel vertical garden tersebut turut dilengkapi dengan sistem saliran automatik untuk memudahkan penyiraman. Ini merupakan salah satu langkah yang dirancang oleh pihak pereka Eco Blance untuk memudahkan dan mengurangkan kerja-kerja penyelenggaraan yang perlu dilakukan oleh pemilik. Pereka telah memilih penggunaan pocket felt  untuk menanam softscape pada panel yang telah dibina.

Pocket felt merupakan sejenis fabrik mudah regang dan tahan lasak yang diimport khas. Berbanding vertical garden yang lain, penggunaan sistem poket memberi kebebasan kepada pereka untuk meletak pelbagai jenis sofstscape tanpa mengira saiz dan jenis. Di samping itu juga, ia sesuai untuk mereka yang inginkan instant effect kerana softscape boleh ditanam secara rapat dan padat. Secara tidak langsung, ia boleh menutup keseluruhan dinding tanpa perlu menunggu waktu matang softscape yang digunakan.

Pemilihan dan susun atur softscape

Pemilihan softscape merupakan faktor utama dan paling penting dalam membentuk sebuah vertical wall. Bersesuaian dengan iklim Malaysia, pereka telah menggunakan tumbuhan tropika untuk mewarnai keseluruhan living wall yang dibina. Hampir 95% tumbuhan foliage separa teduhan dengan pelbagai tekstur dan rona telah dipilih pereka. Jenis pepakis antara tumbuhan yang mendominasi taman vertikal ini antaranya Adiantum spp., Blechnum spp, Nephrolepis spp. dan Asplenium spp.

Penggunaan Fittonia, Begonia dan beberapa spesies yang lain memberi suntikkan rona yang pelbagai kepada keseluruhan bingkai pemandangan ini. Tumbuhan berdaun lebar dan memerlukan jumlah pengamatan cahaya yang banyak disusun pada bahagian paling atas bingkai. Ia bertujuan memberi teduhan kepada tumbuhan-tumbuhan yang terdapat di lapisan bawahnya terutamanya jenis pepakis yang sentiasa memerlukan teduhan. Tumbuh-tumbuhan yang dipilih disusun secara freestyle namun tetap berseni.

SEBELUM

SELEPAS